title: Terminen analyysi

text:
Kartiokalorimetri on palotutkimuksessa käytetty laite, jolla tutkitaan lämpösäteilyn vaikutusta materiaaleihin.
Katso VTT:n julkaisu:
Kartiokalorimetrin käyttöalueet palotutkimuksessa
Mikkola, E., Kartiokalorimetri. Espoo 1990. VTT, Tiedotteita 1087. 22 s.
Tiivistelmä: Tutkimuksen tavoitteena on kartiokalorimetrin ominaisuuksien ja käyttöalueen selvittäminen
Suomessa käytettävien rakennusaineiden kannalta. Tähän sisältyy myös laboratoriossa kehitettyjen teoreettisten
palamista koskevien mallien oikeellisuuden todentaminen.
Projektiin kuuluu myös laitteella saatavien tulosten vaihteluvälin (luotettavuuden) määrittäminen ja vertailu
muissa maissa saatuihin tuloksiin. Tutkimus parantaa valmiuksia materiaalien (puu, muovit, tekstiilit)
palotutkimuksessa ja testauksessa.


title: Terminen analyysi

text: Termokromatografia on terminen analyysimenetelmä, joka yhdistää pyrolyysin ja kaasukromatografian. Menetelmää on kehitelty lähinnä 1980- ja 1990-luvuilla Tallinnassa ja Helsingissä ja se tarjoaa esimerkin siitä, miten moniulotteista dataa voidaan kerätä suhteellisen yksinkertaisin laittein. Laitteisto koostuu pyrolyysiuunista, joka on liitetty kaasukromatografiin, sekä detektorista joka on tyypillisesti liekki-ionisaatiodetektori (FID). Olosuhteet ovat hyvin samankaltaiset kuin termogravimetriassa (TGA). Näytteensyöttö pyrolyysiuunista tapahtuu headspace-tilasta, joka tarkoittaa höyrystynyttä näytteen osaa. Pyrolyysiuunin lämpötila on ohjelmoitu ja näytteensyöttö kustakin pyrolyysilämpötilasta on automatisoitu. Olennaista on, että kukin kromatografinen ajo on suoritettava loppuun ennen seuraavaa näytteensyöttöä. Kromatografiset ajot suoritetaan datankäsittelyn yksinkertaistamisen vuoksi isotermisissä lämpötiloissa. ThGC:n avulla saadaan tietoa tutkittavan yhdisteen rakenteesta, jos detektoriksi valitaan jokin spesifinen detektori kuten massaspektrometri. FID:n avulla saadaan tietoa esimerkiksi näytekomponenttien kiehumispisteistä, jotka ovat tärkeitä materiaalien paloturvallisuuden tuntemisen kannalta.


title: Terminen analyysi

text:
Termometria on termisen analyysin yksinkertaisin muoto, jonka perustana on lämpötilan mittaaminen. Menetelmän avulla voidaan mitata esimerkiksi sulamislämpötiloja. Kun lämmitysteho on vakio ja lisäksi rekisteröidään lämmitysaika saadaan lämmitys (tai jäähdytys) -käyrä, jota voidaan käyttää esimerkiksi faasidiagrammin määrittämiseen.
Dilatometriassa tutkitaan polymeerin dimensionaalisia muutoksia (kutistumista ja laajenemista) lämpötilan, ajan, mekaanisen rasituksen, nesteabsorption tai kemiallisen reaktion funktiona. Dilatometrian avulla saadaan tietoa esimerkiksi materiaalien lasisiirtymälämpötiloista, lämpölaajenemisesta ja faasitransitioista.


title: Terminen analyysi

text: Termomekaanisessa analyysissä mitataan näytteen deformaatiota lämpötilan funktiona, kun näyte altistetaan värähtelemättömälle voimalle. Lämpötilaa kokeen aikana säätelee kontrolloitu lämpötilaohjelma. TMA:n avulla saadaan tietoa näytemateriaalin muovattavuudesta ja saadaan selville esimerkiksi lasisiirtymälämpötila ja lämpölaajenemiskerroin.


title: Terminen analyysi

text: Kaasunmuodostusanalyysi on menetelmä, jossa tutkitaan kontrolloidulle lämpötilaohjelmalle altistetusta näytteestä vapautuvien haihtuvien tuotteiden määrää ja ominaisuuksia. Muodostuvat kaasut voidaan tunnistaa esimerkiksi yhdistämällä EGA massaspektrometriin tai kaasukromatografiin.


title: Frans Petter Kemell

text: Frans Petter (Pietari) Kemell (9. joulukuuta 1817, Ylivieska – 5. elokuuta 1857, Ylikiiminki) oli Kiimingin kappalainen ja runoilija.


title: Frans Petter Kemell

text: Kemellin vanhemmat olivat Ylivieskan lukkari Jakob (Jaakko) Kemell ja hänen 2. puolisonsa Brita Katarina Karlberg. Hän kävi Oulun triviaalikoulua ja pääsi ylioppilaaksi yksityistodistuksella 1838. Kemell vihittiin papiksi 1842 ja hän toimi sitten apulaispappina Lohtajalla, Lappajärvellä, Soinissa, Pyhäjoella ja Oulaisissa. Hänestä tuli Kiimingin kappalainen 1855 ja tässä virassa hän kuoli kaksi vuotta myöhemmin.


title: Frans Petter Kemell

text: Kemellin kirjoittamia runoja julkaistiin suuri määrä Oulun Wiikko-Sanomia-lehdessä vuosina 1840-1841. Myös Kemellin veli Klaus Juhana Kemell (1805-1832) kirjoitti runoja tähän lehteen.


title: Bob Berg

text: Bob Berg, (7. huhtikuuta 1951 – 5. joulukuuta 2002) oli yhdysvaltalainen saksofonisti, joka tuli tunnetuksi Miles Davisin yhtyeestä.


title: Bob Berg

text: Berg soitti Davisin yhtyeessä vuosina 1984-86. Sitä ennen hän oli ollut muiden muassa Jack McDuffin, Horace Silverin ja Cedar Waltonin yhtyeissä. Berg oli mukana myös pianisti Chick Corean yhtyeessä kuluneen vuosikymmenen alkupuoliskolla. Hän loi myös omaa uraansa, mistä esimerkkinä on Chick Corean perustamalla Stretch-levymerkillä ilmestynyt levy "Another Standard". Levyllä on muutamia Frank Sinatran ohjelmistoon kuuluneita lauluja, mutta myös uusi tulkinta Beatles-klassikko "Michellestä". Englantilainen kriitikoitten kirjoittama hakuteos "Jazz: The Rough Guide" ilmaisee Bergin aseman jazzin maailmassa: ”Bob Berg on yksi lahjakkaimmista post-Coltrane-alalajin saksofonisteista täydellisellä tekniikalla, mahtavalla harmonisella avarakatseisuudellaan, itsevarmalla aikakäsityksellään ja massiivisella, tunnerikkaalla soitolla.”


title: Bob Berg

text: Berg kuoli liikenneonnettomuudessa 5. joulukuuta 2002.


title: Anders Aschelinus

text: Anders (Anterus) Aschelinus (k. 1703 Askainen) oli Askaisten kappalainen ja runoilija.


title: Anders Aschelinus

text: Turusta kotoisin ollut Aschelinus kävi Turun katedraalikoulua ja pääsi ylioppilaaksi 1683. Hän toimi opettajana (kollegana) Turun katedraalikoulussa vuodesta 1688 alkaen kunnes hänet nimitettiin Askaisten kappalaiseksi 1703.


title: Anders Aschelinus

text: Aschelinus kirjoitti useita runoja joista tunnetuimpia ovat "Virsi suuresta nälästä 1697", "Suomen Ilo-ääni Narvan voitosta" (Narvan taistelussa vuonna 1700 saadun voiton kunniaksi) ja "Uron uhri Jumalalle Kahdennentoista Kaarlen edestä".


title: Kotaperä

text: Kotaperä on kyläalue, joka sijaitsee Uuraisten kunnan länsirajalla Multian kunnanrajaa vasten. Kotaperä on Uuraisten kunnan Kyynämöisten kylän osakeskus. Kotaperän alkuperäisasukkaista on viitteitä 2006 ilmestyneessä kirjassa "Kodasta taloon". Kirjan mukaan kyläalue on alun perin ollut saamelaisten asuttamaa aluetta.


title: Kotaperä

text:
Kotaperän alueella sijaitsee paljon kesähuviloita, jotka vilkastuttavat alueen elämää etenkin kesäaikaan. Kyläkunnan keskus on entisen kyläkaupan ja koulun tuntumassa. Kyläseura on yhteisenä projektina toteuttanut muun muassa urheilukentän reunaan kodan vapaaseen käyttöön, sekä hankasuolle pitkospuut.
Kotaperän kautta kulkevat seuraavat valtatiet


title: Burundin jalkapallomaajoukkue

text: Burundin jalkapallomaajoukkue on Burundin jalkapalloliiton hallinnoima joukkue, joka edustaa Burundia kansainvälisissä jalkapallo-otteluissa. Burundin menestys on ollut hyvin vähäistä. Joukkue ei ole kertaakaan osallistunut maailmanmestaruuskilpailuihin eikä Afrikan-mestaruuskilpailuihin.


title: Yrjö Rauanheimo

text: Yrjö Sakari Rauanheimo (sukunimi vuoteen 1906 Järnefelt; 6. maaliskuuta 1904 Viipuri – 29. marraskuuta 1949 Helsinki) oli suomalainen sanomalehtimies ja kirjailija.


title: Yrjö Rauanheimo

text: Rauanheimon vanhemmat olivat pääkonsuli Akseli Kustaa Rauanheimo ja tämän ensimmäinen vaimo Johanna Mariana Nylund. Hän pääsi ylioppilaaksi Porvoon suomalaisesta yhteiskoulusta 1921 ja oli sitten merillä purjehtien muun muassa maailman ympäri. Rauanheimo oli "Lännen Suomettaren" toimittaja Oregonissa Yhdysvalloissa 1923–1924, "Uuden Suomen" toimittaja 1926–1930, Ulkosuomalaisseura Suomen yleissihteeri 1930–1933 sekä Yhtyneiden Kuvalehtien avustaja 1934–1939. Myöhemmin hän toimi tiedotussihteerinä ensin kansanhuoltoministeriössä 1939–1947 ja sitten Kansaneläkelaitoksessa 1947–1949.


title: Yrjö Rauanheimo

text: Rauanheimo oli naimisissa 1927–1932 Anja-Marjatta Kaskion kanssa. Avioeron jälkeen hän meni 1933 uusiin naimisiin Doris Maria Lindebäckin kanssa. Jälkimmäisen avioliiton kautta Yrjö Rauanheimo on mm. Richard Järnefeltin isoisä.


title: Reino Rauanheimo

text: Reino Rauanheimo (sukunimi vuoteen 1906 Järnefelt) (14. syyskuuta 1901, Nurmes – 21. huhtikuuta 1953) oli kustannustoimittaja ja kirjailija.


title: Reino Rauanheimo

text: Rauanheimon vanhemmat olivat tilanomistaja, vakuutustarkastaja Alfred Rauanheimo ja Aada Pennanen. Hän kävi kahdeksan luokkaa oppikoulua, oli suojeluskunnan aluepäällikkönä 1923-1926 ja toimi sitten WSOY:n palveluksessa kustannustoimittajana vuodesta 1926. 1940-luvun alussa Rauanheimo kuului Arvi Kalstan johtaman Kansallissosialistien Järjestön hallitukseen. Rauanheimo oli naimisissa 1932-1946 Helvi Saloviuksen kanssa. Jäätyään leskeksi hän meni 1951 uusiin naimisiin filosofian maisteri Tuovi Tellervo Maria Puputin kanssa.


title: Glitch

text: Glitchi (englantiin « luultavasti saksan glitsch) on nimitys ohjelmiston tai laitteiston häiriölle tai ongelmalle, joka on tahaton. Laitteiston glitchissä ongelma tulee virheellisen laitteiston myötä, joka antaa vääriä signaaleja.


title: Glitch

text: Videopeleissä glitcheiksi kutsutaan usein pelin bugeja, jotka mahdollistavat toimintoja, joita pelintekijät eivät ole tarkoittaneet tapahtuviksi. Tunnettuja glitchejä videopeleissä ovat mm. putoaminen maan läpi, pääsy kentän ulkopuolelle, ilmassa uiminen ja kohtausten skippaus. Pienempiä ja huomaamattomia usein esiintyviä glitchejä ovat mm. ylimääräiset, puuttuvat tai virheelliset ääniefektit, väliaikaiset vähäpätöiset törmäyksenhavaintavirheet (esim. luodit, jotka eivät vahingoita pelaajaa), grafiikoiden puute tietyistä suunnista katsottuna sekä lagit. Usein glitchejä ja bugeja voidaan suorittaa tekemällä tiettyjä liikkeitä peleissä.


title: Schenker

text: Schenker on saksalainen sukunimi, ja voi viitata ainakiin seuraaviin:


title: Schenker

text: Henkilöitä:Muita:


title: Akseli Rauanheimo

text: Akseli Kustaa Rauanheimo (vuoteen 1906 Axel Gustaf Leonard Järnefelt; ) oli sanomalehtimies, konsuli, kansanedustaja ja kirjailija. Rauanheimo asui Yhdysvalloissa 1893–1898, 1918–1920 ja Kanadassa 1920–1932.


title: Akseli Rauanheimo

text: Rauanheimon vanhemmat olivat nimismies Otto Adolf Järnefelt ja Ada Adolfiina Pfaler. Hän pääsi ylioppilaaksi 1890 ja valmistui filosofian kandidaatiksi 1893 ja maisteriksi 1894. Rauanheimo oli New Yorkissa "New Yorkin Lehden" toimittajana 1893–1894 ja "Siirtolainen"-lehden päätoimittajana 1894–1898. Suomeen palattuaan hän oli päätoimittajana "Uusimaa"-lehdessä 1900–1901, "Viipuri"-lehdessä 1902–1904, "Suomen Virallisessa Lehdessä" 1905 ja "Lahti"-lehdessä 1906–1907. "Uudessa Suomettaressa" Rauanheimo oli päätoimittajan apulaisena 1908–1913 ja päätoimittajana 1913–1915. Rauanheimo oli elintarvikeministeriön osastonjohtajana 1918 ja Suomen hallituksen tiedonantotoimiston (Suomi-Bureaun) johtajana New Yorkissa 1920. Hän oli Suomen ensimmäinen konsuli Montrealissa 1923–1925, toimien pääkonsulina 1925–1932 ja Viron konsulina Kanadassa 1927–1932. Rauanheimo oli myös Amerikansuomalaisten keskusliiton puheenjohtaja.


title: Akseli Rauanheimo

text: Rauanheimo oli aateliston jäsenenä mukana säätyvaltiopäivillä 1904–1905 ja toimi suomalaisen puolueen kansanedustajana 1914–1917, edustaen Viipurin läänin läntistä vaalipiiriä.


title: Akseli Rauanheimo

text: Rauanheimo oli naimisissa 1895–1918 Johanna Maria (Hanna) Nylundin (1872–1918) kanssa. Leskeksi jäätyään hän meni 1920 uusiin naimisiin filosofian maisteri Elisabet Josefina Nyleniuksen (1879–1939) kanssa. Akseli Rauanheimon poika 1. avioliitosta oli sanomalehtimies ja kirjailija Yrjö Rauanheimo.


title: Akseli Rauanheimo

text:
Nimellä "Akseli Järnefelt":
Nimellä "Akseli Järnefelt-Rauanheimo":
Nimellä "Akseli Rauanheimo":


title: Outworld (albumi)

text: Outworld on Outworld nimisen progressiivista metallia soittavan yhdysvaltalaisen yhtyeen debyyttialbumi.


title: Lakotahin tasavalta

text: Lakotah tai Lakota on lakota-intiaanien kotimaaksi perustettu Yhdysvaltain sisällä sijaitseva valtio, joka käsittää tuhansia neliökilometrejä Pohjois-Dakotasta, Etelä-Dakotasta, Nebraskasta, Wyomingista ja Montanasta. Mikään valtio ei ole tunnustanut Lakotahin itsenäisyyttä.


title: Lakotahin tasavalta

text: Joulukuussa 2007 joukko itseään nimellä Lakota Freedom Delegation kutsuvia intiaaneja esitti Washingtonissa Lakotahin itsenäisyysjulistuksen. Heidän mukaansa kyse ei ole Yhdysvalloista eroamisesta, sillä alue kuuluu Yhdysvaltojen 1800-luvulla allekirjoittamien sopimusten mukaan Lakota-intiaaneille, joten julistus vain vahvistaa ennestään laillisen suvereenisuuden. Ryhmän johtaja on Amerikan intiaanien kansalaisliikkeessä 1960- ja 1970-luvuilla vaikuttanut Russell Means.


title: Lakotahin tasavalta

text: Lakotahin rajoina ovat joet Yellowstone, North Platte ja Missouri. Alueen suurin kaupunki on Omaha Nebraskassa. Muita kaupunkeja ovat muun muassa Rapid City Etelä-Dakotassa ja Casper Wyomingissa.


title: Musta hevonen

text: Musta hevonen () on kielikuva, jolla tarkoitetaan esimerkiksi vaaleissa ennakolta arvaamatonta voittajaa. Sanonta on jo tuttu 1800-luvulta ja se mainitaan kirjailija Benjamin Disraelin teoksessa "The Young Duke" (1831)


title: Musta hevonen

text: Suomessa nimitystä on käytetty ennen kaikkea presidentinvaalien yhteydessä. Sillä tarkoitettiin henkilöä, jota ei ennen vaaleja ollut asetettu presidenttiehdokkaaksi, mutta joka kuitenkin sai ääniä valitsijamiesten toimittamassa presidentinvaalissa.


title: Musta hevonen

text: Vuoden 1919 hallitusmuodon mukaan vaalin toimitti 300 yleisillä vaaleilla valittua valitsijamiestä. Alkujaan perustuslaissa ei ollut säädöksiä siitä, keitä valitsijamiehet saivat äänestää presidentiksi, ja niinpä joskus he saattoivatkin äänestää myös ”mustaa hevosta”, toisin sanoen muuta henkilöä kuin ennen vaaleja asetettuja presidenttiehdokkaita. Vuonna 1925 valitsijamiehet valitsivatkin Lauri Kristian Relanderin presidentiksi, vaikka häntä ei ollut ennen valitsijamiesvaaleja asetettu ehdokkaaksi. Vuonna 1956 siihenastinen presidentti Juho Kusti Paasikivi pyydettiin ehdokkaaksi toiselle äänestyskierrokselle, vaikka hän ei enää ollut ehdolla vaaleissa. Paasikivi ei kuitenkaan päässyt kolmanteen äänestykseen.


title: Musta hevonen

text: Vuoden 1982 presidentinvaalien edellä Keskustapuolueen johto kannatti puolueen presidenttiehdokkaaksi Ahti Karjalaista, mutta puoluekokous valitsi ehdokkaaksi Johannes Virolaisen. Tällöin julkisuudessa esiintyi arveluja, että puoluekokouksen päätöksestä huolimatta Keskustapuolueen valitsijamiehet saattaisivat kuitenkin äänestää Karjalaisen ”mustana hevosena” presidentiksi. Kaikki valitsijamiesehdokkaat kuitenkin kiistivät aikovansa näin tehdä, eikä Karjalainen saanut enää presidentinvaaleissa yhtään ääntä.


title: Musta hevonen

text: Vuonna 1987 hallitusmuotoa muutettiin niin, että valitsijamiehet saivat äänestää presidentiksi ainoastaan ennen valitsijamiesvaaleja asetettuja ehdokkaita. Täten mustan hevosen mahdollisuus poistui.


title: Ammunnan Euroopan-mestaruuskilpailut 2007 - 10 m ilmakivääri, tytöt

text:
10 m ilmakiväärillä tytöt ampuvat 40 laukausta peruskilpailussa ja kahdeksan parasta ampujaa peruskilpailun tuloksen perusteella pääsee 10 laukauksen finaaliin.
Joukkuekilpailussa joukkueen muodostavat kolme saman maan kilpailijaa.


text: Tyttöjen ilmakiväärin EM-kilpailut 2007 järjestettiin 15. maaliskuuta, Deauvillessä.


title: Vladimir Prelog

text: Vladimir Prelog (23. heinäkuuta 1906 Sarajevo − 7. tammikuuta 1998 Zürich) oli kroatialainen kemisti. Hän sai Nobelin kemianpalkinnon vuonna 1975 orgaanisia reaktioita ja stereokemiaa koskevista tutkimuksista. Prelog jakoi palkinnon John Cornforthin kanssa. Prelog työskenteli elämänsä aikana Prahassa, Zagrebissa ja Zürichissä.


title: Vladimir Prelog

text: Kun Prelog oli nuori hänen perheensä muutti Kroatiaan Zagrebiin. Hän kävi koulunsa siellä ja Osijekissa. Prelog valmistui Prahan teknillisestä yliopistosta vuonna 1929 kemianinsinööriksi opettajanaan Emil Votoček. Votočekin assistentti Rudolf Lukeš tutustutti Prelogin orgaanisen kemian maailmaan.


title: Vladimir Prelog

text: Prelog työskenteli G.J. Drízan Prahan laboratoriossa, joka tuotti harvinaisia kemikaaleja, joita ei ollut myynnissä sinä aikana. Hänen vapaa-aikansa kului hänen omiin tutkimuksiinsa kaakaopuun alkaloideista.


title: Vladimir Prelog

text: Vuonna 1935 Prelog kutsuttiin Zagrebin yliopistoon opettamaan orgaanista kemiaa. Hän opetti myös kemiantekniikkaa.


title: Vladimir Prelog

text: Kollegojen ja oppilaittensa avustuksella sekä lääketehdas Pliva ( silloinen Kaštel) rahoituksella Prelog aloitti kiniinin ja sen johdannaisten tutkimisen. Hänen viimeinen työnsä lääkeyhtiön kanssa johti Streptazolin yhden ensimmäisistä sulfonamidilääkkeistä valmistukseen.


title: Vladimir Prelog

text: Prelogin tieteellisen uran huippukohta Zagrebissa oli adamantaanin, hiilivedyn, jolla on epätavallinen alisyklinen rakenne, onnistunut syntetisointi.


title: Vladimir Prelog

text: Vuonna 1941 Prelog hyväksyi Lavoslav Ružičkan kutsun ja siirtyi ETH Zürichiin. Siellä hänestä tuli professori.


title: Vladimir Prelog

text: Ružičkan siirryttyä eläkkeelle 1957 Prelog otti laboratorion johtoonsa. Hän laajensi sen tutkimusaluetta heterosyklisiin yhdisteisiin, alkaloideihin, alisyklisiin yhdisteisiin sekä biokemiallisesti aktiivisiin yhdisteisiin, joita eliöt sisältävät vähän. Hän myös tutki antibiootteja sekä entsyymien stereokemiaa.


title: Vladimir Prelog

text: Prelogin töitä olivat myös lukuisten yhdisteiden kuten steroidien, terpeenien, kiniinin, strykniinin, solaniinin ja useiden muiden alkaloidien rakenteen selvittäminen. Prelog teki yhteistyötä myös Robert Cahnin ja Christopher Kelk Ingoldin kanssa ja he laativat Cahn–Ingold–Prelog-prioriteettisäännöt.


title: Vladimir Prelog

text: Prelog julkaisi yli 400 tieteellistä teosta.


title: Tommy Morrison

text: Tommy David Morrison (2. tammikuuta 1969 Oklahoma – 1. syyskuuta 2013) oli yhdysvaltalainen raskaan sarjan nyrkkeilijä ja entinen WBO-liiton maailmanmestari. Lempinimensä ”The Duke” Morrison sai Hollywood-tähti John Waynen mukaan, joka on väitetysti hänen isosetänsä. Vuonna 1990 Morrison esitti Tommy Gunn -nimistä nyrkkeilijää elokuvassa "Rocky V".


title: Tommy Morrison

text: 13–19-vuotiaana Morrison osallistui kaikkiin mahdollisiin nyrkkeilykilpailuihin mihin suinkin kykeni. Kilpailut myös sujuivat hyvin, sillä hän voitti 50:stä ottelustaan 49. Joulukuussa 1976 hän ryhtyi myös nyrkkeilemään amatöörinyrkkeilyotteluita. Vuonna 1980 hän voitti junioriolympialaiset. Morrison jatkoi amatööriuraansa aina vuoteen 1988 asti, jolloin amatööriuransa 242 ottelusta hän oli voittanut 222. Myöhemmin vuonna 1988 hän osallistui olympiakarsintoihin, joissa hän hävisi Ray Mercerille.


title: Tommy Morrison

text: Morrison aloitti ammattilaisuransa 10. marraskuuta 1988 New Yorkissa voittaen ensimmäisessä erässä William Muhammedin.


title: Tommy Morrison

text: Vuonna 1989 Morrison sai yhteensä 19 voittoa, joista 15 tyrmäyksellä. Monet hänen vastustajistaan olivat silloisen mestarin Mike Tysoninkin voittamia, kuten Lorenzo Boyd, Dan Maloney, Dave Jaco, Lorenzo Canady ja entisen maailmanmestari George Foremanin vastustajista Steve Zouski ja Ken Lakusta.


title: Tommy Morrison

text: Vuonna 1991 Morrisonin otteluita televisioitiin paljon. Hän voitti neljä kovaa vastustajaa: entisen mestarin Larry Holmesin, Tysoninkin kohdanneen James Quick Tillisin sekä entisen maailmanmestarin Pinklon Thomasin, joka muistetaan parhaiten ottelustaan Evander Holyfieldiä vastaan. Voittojensa ansiosta Morrison pääsi ottelemaan voittamatonta Ray Merceriä vastaan WBO-liiton mestaruudesta. Tulos oli sama kuin heidän kohdatessaan amatööriaikoina: Morrison hävisi Mercerille, vaikka oli ottelun alussa kyennytkin hallitsemaan ottelua miltei koko ajan. Morrison hävisi lopulta ottelun brutaalilla tyrmäyksellä sen vanhettua viidenteen eräänsä.


title: Tommy Morrison

text: Morrison palasi kehiin vuonna 1992. Voittoja kertyi kuusi sisältäen Riddick Boweakin tiukoilla pitäneen voiton Art Tuckerista sekä Joe Hippistä. Vuonna 1993 Morrison voitti ex-mestari Carl "The Truth" Williamsin. Morrison otteli myöhemmin WBO-liiton tittelistä uudelleen, tällä kertaa "Big" George Foremania vastaan. Voitettuaan Foremanin Morrisonin tavoitteena oli päästä kamppailemaan kiistattomasta maailmanmestaruudesta Ison-Britannian Lennox Lewisin kanssa. Näin ei kuitenkaan käynyt, vaan Morrison hävisi ennestään tuntemattomalle Michael Benttille.


title: Tommy Morrison

text: Morrison voitti kolme ottelua vuonna 1995 ennen kohtaamistaan Donovan Ruddockin kanssa IBF-liiton mestaruudesta. Toisessa ottelussa hän tuli tyrmätyksi kuudennessa erässä.


title: Tommy Morrison

text: Pian Lewis-ottelun jälkeen Morrison todettiin HIV-positiiviseksi. Hänen talonsa poltettiin pian tämän jälkeen. Morrison muutti Fayetevilleen, jossa hän ajautui huumeiden välittämiseen. Morrisonin vaimo erosi hänestä vuoden 2000 aikoihin. Tammikuussa 2000 Morrison istui syytettyjen penkillä muun muassa pahoinpitelyistä. Tapauksesta Morrison istui vankilassa 14 kuukautta.


title: Tommy Morrison

text: Morrisonin ura ei ollut lopullisesti ohi: hän teki vuonna 2007 paluun nyrkkeilykehään ja kukisti tuntemattoman John Castlen ottelun 2. erässä. Vuonna 2008 Morrison otteli yhden kerran, kukistaen kolmieräisessä ottelussa Matt Weishaarin. Castle-ottelun jälkeen Morrison kävi myös muutamia showpainiotteluita nyrkkeilysäännöin.


title: Kadulla

text: Kadulla ("Road Wars") on brittiläinen tositelevisiosarja, jossa seurataan brittiläisen Thames Valley Police -yksikön poliisien työtä. Sitä on esitetty vuodesta 2003 lähtien. Ohjelmaa näyttävät Britanniassa Sky One, Sky Two ja Sky Three, minkä lisäksi sitä näytetään muuallakin maailmassa. Suomessa ohjelmaa esittää "Kadulla"-nimisenä MTV3 Fakta.


title: Kadulla

text: Ohjelmassa näytetään muun muassa takaa-ajotilanteita ja huumeratsioita, joiden lisäksi ohjelmaan sisältyy myös pienempien rikosten selvittelyjä. Osa videoista on kuvattu jo 1990-luvulla, mutta pääosa on 2000-luvulta. Joissain tapahtumissa kameramies kulkee Thames Valleyn poliisin matkassa. Osa näytetyistä tapahtumista on kuvattu Yhdysvalloissa.


title: Kadulla

text: Ohjelmaa juontaa Lee Boardman.


title: Madrid Open (tennis)

text: Mutua Madrid Open on vuosittainen miesten ja naisten tennisturnaus, joka järjestetään Espanjan pääkaupungissa Madridissa. Miesten turnaus kuuluu ATP World Tour Masters 1000 -sarjaan ja naisten turnaus -sarjaan.


title: Madrid Open (tennis)

text: Tapahtuma siirtyi Madridiin vuonna 2002. Aikaisemmin se järjestettiin Tukholmassa (1990–1994), Essenissä (1995) ja Stuttgartissa (1996–2001). Vuosina 2002–2008 tapahtumapaikkana oli Madrid Arena, jossa pelattiin kovapohjaisella kentällä. Vuonna 2009, jolloin myös naisten turnaus tuli ohjelmaan, siirryttiin Caja Mágican massakentille.


title: Uljas Rauanheimo

text: Uljas Vesa Rauanheimo (sukunimi vuoteen 1906 Järnefelt; 11. elokuuta 1898, Nurmes – 15. huhtikuuta 1963) oli suomalainen kirjailija. Hän käytti myös nimimerkkiä "U. V. Nurmes". Rauanheimo osallistui Suomen sisällissotaan valkoisten puolella. Talonpoikaismarssin aikana Rauanheimo toimi Kymenlaakson rykmentin II pataljoonan komentajana. Sotilasarvoltaan hän oli eversti. Arvo Kokko: Lapuan laki. Helsinki 1930


title: Pääomalaina

text: Pääomalaina on yrityksen saama erityisehtoinen laina, jolla on muita lainoja huonompi oikeus takaisinmaksuun ja korkoon. Vaikka kyseessä onkin laina, se voidaan tiettyjen ehtojen täyttyessä lukea yhtiön omaan pääomaan, toisin kuin muut lainat.


title: Pääomalaina

text: Osakeyhtiölain mukaan pääomalainaa voidaan käyttää muun muassa:


title: Pääomalaina

text:
Osakeyhtiön tai osuuskunnan saamaa lainaa voidaan pitää pääomalainana vain, jos kaikki seuraavat edellytykset täyttyvät:
Jos nämä ehdot täyttyvät, pääomalaina rinnastetaan omaan pääomaan tutkittaessa, onko oma pääoma muuttunut negatiiviseksi siten, että siitä on tehtävä julkinen ilmoitus kaupparekisteriin.


title: Pääomalaina

text: Pääomalaina esitetään yrityksen taseessa lähtökohtaisesti vieraassa pääomassa. Pääomaaina esitetään joko lyhytaikaisen tai pitkäaikaisen vieraan pääoman ensimmäisenä eränä. Jos pääomalainan, tai sen osan, lyhennykseen on aikaa vähemmän kuin 12 kuukautta, laina tai lainanosa kuuluu lyhytaikaiseen vieraaseen pääomaan. Muilta osin se kuuluu pitkäaikaiseen vieraaseen pääomaan.


title: Pääomalaina

text: Jos yritys pitää lainaa oman pääoman luonteisena, pääomalainan voi esittää omassa pääomassa erillisenä eränään. Omassa pääomassa esittämisen erityinen edellytys on, ettei pääomalainalla ole eräpäivää. Tämä tarkoittaa, että ajankohta, jolla lainapääoma maksetaan takaisin, on kirjanpitovelvollisen yksinomaisessa päätösvallassa.


title: Pääomalaina

text: Yrityksellä on näyttövelvoite perusteista, joilla laina on merkitty omaan pääomaan. Jos laina on merkitty vieraaseen pääomaan, näyttötaakkaa ei ole. Pääomalainan voi merkitä vieraaseen pääomaan, vaikka se olisi kiistatta oman pääoman ehtoinen. Merkitsemällä pääomalainan vieraaseen pääomaan yritysjohto minimoi riskin siitä, että ulkopuolinen luulisi omaa pääomaa todellisuutta suuremmaksi ja yrityksen vakavaraisuutta todellisuutta paremmaksi.


title: Niilo Pajunen

text: Niilo Sakarias Pajunen (8. syyskuuta 1894 Tyrvää – 5. tammikuuta 1983 Vammala) oli sekatyömies ja sosialidemokraattien kansanedustaja.


title: Niilo Pajunen

text: Pajusen vanhemmat olivat työmies Juho Sakari Pajunen ja Matilda Sofia Gren. Hän kävi kiertokoulua ja työskenteli ensin paimenena ja sitten metsä- ja maatyöläisenä sekä rakennustöissä.


title: Niilo Pajunen

text: Pajunen oli SDP:n kansanedustajana vuosina 1933–1936 edustaen Turun läänin pohjoista vaalipiiriä. Hän oli presidentin valitsijamiehenä vuoden 1943 presidentinvaaleissa ja hän kuului myös Tyrvään kunnanvaltuustoon ja kunnanhallitukseen. Pajunen oli myös Osuusliike Satarenkaan edustajistossa ja hallintoneuvostossa.


title: Niilo Pajunen

text: Pajunen oli naimisissa vuodesta 1920 Elli Elviira Leppäsen kanssa.


title: Hyödyllisyysmalli

text: Hyödyllisyysmalli, niin sanottu pikkupatentti, on patenttia muistuttava yksinoikeus keksintöön. Hyödyllisyysmallin suojaamalta keksinnöltä ei vaadita yhtä suurta keksinnöllisyyttä kuin patentilta, ja tästä syystä hyödyllisyysmallisuojan voi saada jonkin verran helpommin kuin varsinaisen patentin.


title: Hyödyllisyysmalli

text: Yksinoikeus on alueellisesti rajattu niihin maihin joihin se on saatu. Suomessa hyödyllisyysmallin myöntää Patentti- ja rekisterihallitus. Hyödyllisyysmalli on voimassa rajoitetun ajan, yleensä korkeintaan 10 vuotta hakemuksen tekemispäivästä. Patenttiin verrattuna hyödyllisyysmalli on selvästi edullisempi, mutta sen voimassaoloaika on lyhyempi. Hyödyllisyysmalli eroaa patentista erityisesti siinä, että se rekisteröidään heti, ilman teknistä tutkimusta, kun taas patenttihakemuksen käsittely tyypillisesti kestää 3–5 vuotta. Tämän vuoksi hyödyllisyysmalli on monessa maassa (esimerkiksi Saksassa) patenttia nopeampi suojamuoto keksinnöille.


title: Hyödyllisyysmalli

text: Hyödyllisyysmallin omistaja voi myydä tai myöntää käyttölupia eli lisenssejä keksintöön. Käyttöluvan saaja maksaa hyödyllisyysmallioikeuden haltijalle hyvityksenä esimerkiksi tietyn prosenttiosuuden keksinnön käytön tuottamasta liikevaihdosta.


title: Internet-sensuuri Suomessa

text: Internet-sensuuri ja internetin valvonta Suomessa käsittää muun muassa lapsipornoa, rasismia ja terrorismia levittävien sivustojen valvonnan sekä laittoman aineiston eston ja poiston.


title: Internet-sensuuri Suomessa

text: Internetin valvontaa ja tietojen luovuttamista viranomaisille määritellään viidessä eri laissa: viestintämarkkina-, pakkokeino-, poliisi- ja pelastuslaissa sekä laissa sähköisen viestinnän tietosuojasta. Lex Nokia ja urkintalaki ovat tiedotusvälineitten antamia nimityksiä sähköisen viestinnän tietosuojalain ja eräiden siihen liittyvien lakien muutokselle (hallituksen esitys 48/2008 vp).


title: Internet-sensuuri Suomessa

text: Valtioneuvoston sisäisen turvallisuuden loppuraportissa (2008) asetettaisiin blogien ylläpitäjille vastuu seurata omassa blogissaan käytävää keskustelua ja poistaa lapsiporno, rasistiset viestit ja terrorismiin yllyttäminen ja uhkaukset. Valtakunnansyyttäjä Mika Illmanin mukaan tarvitaan Ruotsin mallin mukaista lainsäädäntöä, jossa ylläpitäjä on vastuussa sivustollaan julkaistusta aineistosta. Hänen mukaansa uudistuksessa ei olisi kyse niinkään kontrollin tiukentamisesta, vaan tilanteen selkiyttämisestä. Hänen mukaansa vastuut ovat nykytilanteessa epäselviä ja rangaistuksen uhka riittämätön.


title: Internet-sensuuri Suomessa

text: Laki lapsipornografian levittämisen estotoimista tuli voimaan 1. joulukuuta 2006. Lakia sovelletaan siten, että keskusrikospoliisi ylläpitää salaista listaa suodatettavista sivustoista, joiden se katsoo sisältävän lapsipornoa. Suodatuksella on tarkoitus estää pääsy ulkomaisille lapsipornosivuille. Sen käyttöönotto on Internet-palveluntarjoajille vapaaehtoista, mutta Viestintäministeriö on tuonut esille, että suodatuksen käyttöönotto voidaan muuttaa pakolliseksi tarvittaessa. Suodatus toimii pääsääntöisesti nimipalvelinpohjaisesti.


title: Internet-sensuuri Suomessa

text: Lain toteuttaneen SDP:n viestintäministeri Susanna Huovisen mielestä "Lapsiporno ei kuulu sananvapauteen" ja hän vakuutti, että estolistat koskevat "vain ja ainoastaan lapsipornoa". Hänen puoluetoverinsa Matti Ahde on kuitenkin ehdottanut myös nettipokerin sensurointia. SDP on myös vaatinut poliisien soluttautumista nettiyhteisöihin.


title: Internet-sensuuri Suomessa

text: Apulaisoikeuskansleri Mikko Puumalaisen mukaan ""Syrjintään puuttuminen edellyttää tuntuvia keinoja. Erityisesti tulisi puuttua niiden toimintaan, jotka pyrkivät julkisuuden avulla ylläpitämään maahanmuuttajavastaista asenneilmastoa. Muun muassa nettirasismiin tulisi puuttua kovalla kädellä".”. Vähemmistövaltuutetun mukaan loukkaavasta nettirasismista pitää ilmoittaa sivustojen ylläpitäjälle. Mikäli rasistisia viestejä ei kohtuullisessa ajassa poisteta, tulee asiasta ilmoittaa tekijän kotipaikkakunnan poliisille. Jos tekijän henkilöllisyydestä tai kotipaikasta ei ole tietoa, ilmoituksen voi tehdä Helsingin kihlakunnan poliisilaitokselle.


title: Internet-sensuuri Suomessa

text: Vuonna 2012 Internet-operaattorit Elisa, Sonera ja DNA on määrätty oikeuden päätöksillä estämään liikenne The Pirate Bayn palvelimille tekijänoikeussyistä. Vuodenvaihteessa 2015 julkaistun The Open Bay ohjelman myötä The Pirate Baylle ilmestyi satoja mirroreita, joten operaattoreiden estot palvelimien vanhoihin osoitteisiin ovat käyneet merkityksettömiksi.


title: Internet-sensuuri Suomessa

text: Huhtikuussa 2016 markkinaoikeuden päätöksellä Anvia, DNA, Elisa, Kaisanet, Lounea, MPY Palvelut ja TeliaSonera määrättiin estämään asiakkailtaan pääsy sivustolle.


title: Internet-sensuuri Suomessa

text: Ylioppilaslehden 1/2006 pääkirjoituksessa Esa Mäkinen moitti hanketta sanomalla "valtiovallan haaveet netin ennakkosensuurista ovat huolestuttavia". SDP:n viestintäministeri Susanna Huovinen vastasi puolustaen nettisensuurihankettaan.


title: Internet-sensuuri Suomessa

text: Verkkosivujen suodatuksen vastustajat ovat sitä mieltä, että sensuuri ei ole oikea tapa lapsipornon kitkemiseen. He vastustavat myös sitä, että suodatuslistat ovat salaisia, koska se ei mahdollista keskustelua siitä, sensuroidaanko myös laillisia sivustoja. Lakia säädettäessä TIEKE piti tärkeänä sitä, että lista pitäisi olla mahdollista julkistaa. Turun yliopiston Oikeustieteellinen tiedekunta puolestaan piti lausunnossaan ongelmallisena sitä, ettei laki velvoita poliisia ilmoittamaan sensuurista sen kohteelle.


title: Internet-sensuuri Suomessa

text: Kokoomuksen Tuulikki Ukkola on kritisoinut nettisensuuria seuraavasti: "Kun demokraattisessa maassa aletaan ajaa pahaa piiloon sensuurin avulla, kohta sensuroidaan toista pahaa ja kohta kolmatta pienempää pahaa".


title: Internet-sensuuri Suomessa

text: EFFI ja kansanedustaja Jyrki J. Kasvi ovat myös ilmaisseet huolensa pyrkimyksistä laajentaa sensuuria muille alueille, muun muassa Sosiaali- ja terveysministeriön ehdotusta nettipokeri-sivustojen suodattamiseksi. ÄKT puolestaan harkitsi oikeusjutun nostamista The Pirate Baytä vastaan velvoittaakseen operaattoreita estämään pääsyn sinne. Euroopan unionin turvallisuuskomissaari Franco Frattini on toistuvasti ehdotellut EU-laajuista terroristien, rasististen ja väkivaltaan kiihottavien sivujen sensurointia. Eduskuntapuolueet ovat kuitenkin suhtautuneet varauksella ehdotuksiin ja ainoastaan oikeuden päätöksellä, ei siis salaisilla listoilla, tapahtuvat estot ovat saaneet rajallista kannatusta.


title: Internet-sensuuri Suomessa

text: Lapsiporno.info on sivusto joka käsittelee verkkosensuurin nykytilaa, ongelmia ja tulevaisuuden näkymiä Suomessa. Sivusto saavutti laajaa huomiota sen jouduttua keskusrikospoliisin ylläpitämälle lapsipornon suodatuslistalle helmikuussa 2008. Sivusto joutui suodatuslistalle sen julkaistua listan poliisin suodattamista sivuista tarkoituksenaan osoittaa, että poliisi sensuroi suuressa määrin sivuja, joilla ei ollut lapsipornoa. Sivuston sensurointia kritisoitiin, koska sivusto sijaitsi Suomessa, jolloin KRP:lla olisi kriitikoiden mukaan ollut oikeus ja velvollisuus puuttua asiaan suoraan, eikä se sisältänyt lapsipornoa. Vastauksena kritiikkiin KRP aloitti sivuston esitutkinnan rikosnimikkeen ollessa epäily avunannosta sukupuolisiveellisyyttä loukkaavan kuvan levittämiseen. Esitutkinta ei kuitenkaan johtanut syytteisiin, mutta tästä huolimatta sivusto pysyi estolistalla.


title: Internet-sensuuri Suomessa

text: Tapauksen johdosta EFFI teki kantelun oikeuskanslerille ja kansanedustaja Jyrki Kasvi hallitukselle kirjallisen kysymyksen. Tapaus myös uutisoitiin laajasti ja se sai kansainvälistä huomiota. Hollannissa kaksi puoluetta teki parlamentille kysymyksen siitä, miksi Suomessa sensuroidaan hollantilaisilla palvelimilla olevia sivuja ja miksi Hollannin poliisi sensuroi paikallisia sivuja eikä sulje niitä. Thaimaalainen FACT-sananvapausjärjestö vaati Suomen hallitukselta anteeksipyyntöä ja vaati Thaimaata katkaisemaan diplomaattisuhteensa Suomeen, kun paljastui että heidän prinsessansa muistoa kunnioittava nettisivusto oli Suomessa suodatettu lapsipornona. KRP:n edustajan mukaan kyseinen sivusto sisälsi erityisen raakaa lapsipornoa.


title: Internet-sensuuri Suomessa

text: Helmikuussa 2008 Taiteilija Ulla Karttunen nousi uutisotsikoihin, kun poliisi takavarikoi "Neitsythuorakirkko"-nimisen taideteoksen, joka sisälsi Internetistä imuroituja teinipornokuvia. Karttusen epäillään rikkoneen rikoslain pykälää sukupuolisiveellisyyttä loukkaavan lasta esittävän kuvan hallussapidosta. Karttunen kertoi tarkoittaneensa teoksen yhteiskuntakriittiseksi ja lapsipornoa vastustavaksi tulostamalla teokseensa internetistä kuvia, jotka oli kaikkien kansalaisten saatavilla. Toukokuussa 2008 syyteasia oli esillä Helsingin käräjäoikeudessa. Karttunen jätettiin rangaistukseen tuomitsematta, mutta hänen katsottiin syyllistyneen laittomaan hallussapitoon ja levittämiseen. Kuvataiteilija Ulla Karttusen tuomio lapsipornosta pysyy voimassa, koska korkein oikeus ei myönnä hänelle valituslupaa.


title: Juuso Kiviharju

text: Juuso Kiviharju (s. 31. maaliskuuta 1977) on suomalainen entinen salibandyn pelaaja. Pelipaikaltaan Kiviharju oli hyökkääjä. Hän oli tuttu kasvo Suomen salibandymaajoukkueessa. Kiviharju edusti urallaan Ruunien Ruunia, Steelersia, Gunnersia ja Classicia. Hän saavutti SM–hopeaa Classicissa kaudella 2007–08.


title: Osmo Lajula

text: Otto Lajula (sukunimi aiemmin Lindroos), käytti kirjailijanimeä Osmo Lajula (2. huhtikuuta 1874, Sääminki – 13. kesäkuuta 1935, Helsinki) oli suomalainen toimittaja ja kirjailija. Hän käytti myös nimimerkkejä "J. P. Raivio" ja "Homo Sapiens".


title: Osmo Lajula

text: Lajula oli toimittajana Kotkan Sanomissa, Mikkelin Sanomissa ja Helsingin Sanomissa.


title: Osmo Lajula

text:
Nimimerkillä "J. P. Raivio":
Nimimerkillä "Homo Sapiens":


title: Suorituskykyprisma

text: Suorituskykyprisma (, PP-malli) on tavoitejohtamisen periaatteille kehitetty toiminnan ohjauksen suorituskykymittaristo. Samaa tarkoitusta palvelevia mittaristoja ovat tulosmatriisi (1984), suorituskykypyramidi (1991) ja Balanced Scorecard (1992). Suorituskykymittariston tärkeitä ominaisuuksia ovat kyky kuvata suunnitelma tavoitemitoin ja kannustavasti sillä mittariston avulla on tarkoitus saada suunnitellut asiat tehdyksi. Kaikille mittaristoille on yhteistä, että niitä käytetään tavoitejohtamisen yleisissä puitteissa. Erot koskevat mittariston rakentamista eli miten tavoitteet luodaan ja esitetään.


title: Suorituskykyprisma

text: Malli syntyi kehitysprojektissa vuosina 1997–2000 Cranfieldin yliopistossa. Kehityshankkeen tarkoitus oli Balanced Scorecard - ja suorituskykypyramidi-mallien pohjalta kehittää uusi kehittyneempi malli. Mallin nimi prisma tulee siitä että viisi tavoitealuetta kuvataan prisman avulla. Mallia esitellään laajassa (393 sivua) teoksessa "The Performance Prism" (Neely ym. 2002).


title: Suorituskykyprisma

text:
Mallissa käytetään BSC-mallin tapaan syy-seurauskarttoja tavoitteiden määrittämiseen. Onnistumiskarttojen (Success Map) lisäksi laaditaan epäonnistumiskarttoja (Failure Mode Map), joiden tarkoitus on kuvata epäonnistumisen seurauksia ja sellaisena toimia strategisena hälytysjärjestelmänä. Mallin tavoitealueet, joilla tavoitteet asetetaan, ovat seuraavat viisi:
Mallin ajattelu perustuu kolmeen seikkaan. Ensinnäkin mallin tekijät korostavat, että sidosryhmät pitää ottaa tarkasteluun laajemmin kuin vain omistajat ja asiakkaat. Toiseksi yrityksen strategiat, prosessit ja kyvykkyydet on voitava integroida, jotta yritys voisi saada aikaan riittävästi sidosryhmätyytyväisyyttä. Kolmanneksi on ymmärrettävä, että yrityksen ja sidosryhmien välisessä vaihdannassa on erotettava sidosryhmien kontribuutio sidosryhmätyytyväisyydestä. Mallin esittelyssä suurin huomio kiinnitetään sidosryhmäsuhteiden hoitamiseen ja johtamiseen. Sidosryhminä käsitellään seuraavat viisi: investoijat, asiakkaat, työntekijät, yhteisöt ja toimittajat.


title: Suorituskykyprisma

text: Ohjausprosessia mallissa ei pohdita. Tavoitteen asettamisen tekniikka on identtinen tavoitejohtamisen kanssa, joten on kysymys tavoitejohtamisen versiosta eikä itsenäisestä johtamismallista. Mallin lähtökohtana on ollut parannella tunnettuja malleja, mutta merkittäviä uusia ratkaisuja ei esitetä. Käytettävissä ei ole tutkittua tietoa mallin käytön leviämisestä.


title: Richard Avenarius

text: Richard Heinrich Ludwig Avenarius (19. marraskuuta 1843 Pariisi, Ranska – 18. elokuuta 1896 Zürich, Sveitsi) oli saksalais-sveitsiläinen filosofi. Hän muotoili radikaalin positivistisen opin, joka tunnetaan empiriokritisisminä.


title: Richard Avenarius

text: Avenarius oli saksalaisen kustantajan Eduard Avenariuksen ja Richard Wagnerin nuorimman sisaren Cäcilie Wagnerin toinen poika. Wagner oli Avenariuksen kummisetä. Avenarius opiskeli Sveitsissä. Myöhemmin hän opetti Leipzigin yliopistossa vuoteen 1877, jolloin hän siirtyi professoriksi Zürichin yliopistoon. Siellä hän toimi kuolemaansa 1896 saakka.


title: Richard Avenarius

text: Avenarius katsoi, että filosofian tulee perustua puhtaasti kuvaileviin ja kokemukseen perustuviin määritelmiin, joiden tulee olla vapaita sekä metafysiikasta että materialismista. Se, että Avenarius vastusti Karl Vogtin materialismia, johti siihen, että Vladimir Lenin hyökkäsi voimakkaasti häntä vastaan teoksessaan "Materialismi ja empiriokritisismi". Lenin näki Avenariuksen ajatukset idealismin puolustuksena materialismia vastaan.


title: Richard Avenarius

text: Avenariuksen ajatukset vaikuttivat muun muassa Ernst Machiin, Ber Borochoviin ja vähäisemmässä määrin William Jamesiin.


title: Epäviralliset muistelmat

text: Epäviralliset muistelmat on Raptorin vuonna 1996 julkaistu kokoelma-albumi. Kokoelma sisältää kappaleita kahdelta ensimmäiseltä albumilta; "Moe!" (1990) ja "Tulevat tänne sotkemaan meidän ajopuuteorian" (1991). Kokoelma sisältää myös remix-versioita, joita ei julkaistu alkuperäisillä albumeilla.


title: Beelzebufo

text: Beelzebufo ampinga on vuonna 2007 nimetty esihistoriallinen sammakko, jonka ensimmäiset tunnetut jäänteet löydettiin 1993 Madagaskarilta, jossa laji eli 65−70 miljoonaa vuotta sitten. Laji saattoi kasvaa yli 40 senttimetriä pitkäksi ja yli 4 kilogrammaa painavaksi, mikä tekisi siitä suurimman kaikista tunnetuista sammakkolajeista: suurin nykyisin elävä laji, goljatsammakko kasvaa sekin enintään 30 senttimetrin pituiseksi. "Beelzebufo" on Beelzebubista ja konnien "Bufo"-suvusta muodostettu yhdistelmäsana.


title: Beelzebufo

text: "Beelzebufo" saattoi elintavoiltaan ja ulkonäöltään muistuttaa nykyisiä sarvisammakoita. Kokonsa ansiosta se saattoi syödä hyvin pieniä dinosauruksia, lintuja, kaloja ja nisäkkäitä. Jurakaudella, "Beelzebufon" ja nykyisten sarvisammakoiden esi-isien eläessä Madagaskarilla saari oli vielä kiinni Afrikan mantereessa. Kun Madagaskar irtautui Afrikasta, "Beelzebufon" esivanhemmat jäivät saarelle.


title: Hans Larsson

text: Hans Larsson (18. helmikuuta 1862 Östra Klagstorp, Malmöhus – 16. helmikuuta 1944 Lund) oli ruotsalainen filosofi ja Ruotsin akatemian johtaja vuosina 1925–1944. Häntä kutsuttiin lempinimellä "Kloke-Hans".


title: Hans Larsson

text: Larsson toimi professorina Lundin yliopistossa. Hänen piirinsä toimi Uppsalan yliopistossa vaikuttaneen nk. Uppsalan koulukunnan kilpailijana. Larsson kannatti arvojen objektiivisuutta ja kirjoitti paljon myös estetiikasta. Lukuisten filosofisten teosten lisäksi Larsson kirjoitti myös useita romaaneja ja esseitä.


title: Eric the Red

text: Eric the Red on färsaarelaisen folk metal -yhtye Týrin toinen täyspitkä albumi. Levyn nimi viittaa viikinki Erik Punaiseen. Napalm Records julkaisi albumista uuden painoksen vuonna 2006, jossa oli uuden kansitaiteen lisäksi kaksi bonuskappaletta yhtyeen demolta, vuodelta 2000.


title: Etiopia yleisurheilun sisäratojen maailmanmestaruuskilpailuissa 2008

text: Etiopian joukkue Valencian sisäratojen MM-kisoihin 2008 julkistettiin 19. helmikuuta 2008.


title: Novato

text: Novato on kaupunki Marinin piirikunnassa Kalifornian osavaltiossa Yhdysvalloissa. Vuoden väestönlaskennassa kaupungissa asui 47 630 asukasta ja Väentiheys oli 650,7 asukasta neliökilometrillä. Kaupungin pormestari on Jeanne MacLeamy. Kaupungin korkeus merenpinnasta on 9 metriä ja pinta-ala 73,2 neliökilometriä, joista vesistöjä 1,4 neliökilometriä.


title: Nanako Matsushima

text: Nanako Matsushima ( "Matsushima Nanako", s. 13. lokakuuta 1973 Jokohama, Japani) on japanilainen näyttelijä. Hänet tunnetaan parhaiten elokuvasta "Ringu" sekä draamasarjoista "Great Teacher Onizuka" ja "Konna koi no hanashi". Helmikuussa 2001 hän meni naimisiin "Great Teacher Onizukassa" näytelleen Takashi Sorimachin kanssa. Heillä on kaksi tytärtä.


title: Ragnarok (albumi)

text: Ragnarok on Týrin, färsaarelaisen folk/viking metal -yhtyeen kolmas täyspitkä studioalbumi. Siitä julkaistiin myös digipack -julkaisu, joka sisälsi kaksi bonuskappaletta.


title: Frank Wolf

text: Frank Rudolph Wolf (30. tammikuuta 1939 Philadelphia) on yhdysvaltalainen republikaanipoliitikko, joka edusti Virginian osavaltion 10. vaalipiiriä Yhdysvaltain edustajainhuoneessa 17 kauden ajan vuosina 1981–2015. Wolfin ilmoitti vuonna 2013, että hän ei tulisi enää hakemaan uudelle kaudelle.


title: Keskuskatu (Helsinki)

text: Keskuskatu () on kahden korttelin mittainen katu Helsingin keskustassa. Sen varrella sijaitsevat eteläpäästä, Pohjoisesplanadilta lukien muun muassa Stockmannin tavaratalo, WTC Helsinki sekä City-Center eli niin sanottu Makkaratalo. Keskuskatu päättyy Kaivokadulle vastapäätä päärautatieasemaa. Puolessa välissä katua sitä risteää Aleksanterinkatu. Keskuskatu muutettiin kävelykaduksi remontissa, joka valmistui kesällä 2014. Osana töitä katu kivettiin jaksottomalla Penrosen laatoituksella.


title: Keskuskatu (Helsinki)

text: Alkujaan nykyisen Keskuskadun nimi oli Hakasalmenkatu (), ja se ulottui vain Aleksanterinkadulta pohjoiseen. Vuonna 1920 vahvistetun asemakaavan muutoksen mukaisesti sitä jatkettiin Pohjoisesplanadille, jolloin samalla myös Stockmannin kortteli sai nykyisen muotonsa. Kadun jatkaminen liittyikin osaltaan myös tavaratalon rakennussuunnitelmiin, jolloin sekä tavaratalon että uuden katuosuuden tieltä purettiin useita vanhoja rakennuksia, kuten Ekbergin kahvilan alkuperäinen rakennus. Stockmann sai myös oikeuden rakentaa kadun alle varastotiloja, joiden kautta on myöhemmin avattu yhdyskäytävä tavaratalon ja Akateemisen Kirjakaupan välille. Vuonna 1928 katu sai Stockmannin esityksestä nykyisen nimensä.


title: Keskuskatu (Helsinki)

text: Keskuskatu on yksi "Monopoly"-lautapelin suomenkielisen version kiinteistöistä.


title: Kalifornian ympäriajo

text: Kalifornian ympäriajo (, tai sponsorin mukaan "Amgen Tour of California") on "UCI America Touriin" kuuluva maantiepyöräilyn etappikilpailu, joka järjestetään Kaliforniassa. Kilpailu käytiin aiemmin helmikuussa, vuodesta 2010 lähtien toukokuussa. Runsaan viikon kestävän kilpailun lähtöpaikkoina ovat toimineet San Francisco, Sacramento ja South Lake Tahoe sekä maalipaikkoina Los Angelesin, San Diegon ja Vanturan piirikunnat.


title: Kalifornian ympäriajo

text: Kalifornian ympäriajo ajettiin ensimmäisen kerran vuonna 2006. Kilpailuun on osallistunut vuosittain useita UCI ProTour -tasolla kilpailevia joukkueita ja siitä onkin muodostunut Yhdysvaltain merkittävin ammattipyöräilyn etappikilpailu. Kilpailun kategorialuokitus oli vuoteen 2016 saakka 2.HC, ja vuonna 2017 Kalifornian ympäriajo nousi UCI World Tour -sarjaan.


title: Kultainen TV

text: Kultainen TV oli palkinto, jolla palkittiin suomalaisia televisiosarjoja. Palkinnon myönsi SATU, ja se jaettiin ensimmäisen kerran vuonna 2008. Kultainen TV -gaala järjestettiin Helsingissä ravintola Freda 51:ssä ja se näytettiin suorana lähetyksenä MTV3:lta. Gaalan televisioinnin tuotti Solar Television Oy. Viimeisen kerran Kultainen TV -palkinnot jaettiin vuonna 2010. Elokuussa 2010 ilmoitettiin, että Venla- ja Kultainen TV -palkinnot yhdistetään Kultainen Venla -palkinnoksi.


title: Kultainen TV

text: Palkintojen saajista päätti SATU:n muodostama tuomaristo. Parhaan mies- ja naisesiintyjän sekä televisiosarjan palkintojen saajista päättivät katsojat, jotka äänestivät suosikkejaan internetin välityksellä.


title: Kultainen TV

text: Palkinnot jaettiin 10. helmikuuta 2008 järjestetyssä tilaisuudessa. Gaalan juontajina toimivat Heikki Paasonen ja Anna Sorainen. Esiintymisvieras oli Eva Dahlgren.


title: Kultainen TV

text: Palkinnot jaettiin 11. tammikuuta 2009. Gaalan juontajina toimivat Jenni Pääskysaari ja Ilari Johansson. Esiintymisvieraita olivat Maria Lund ja Koop Arponen.


title: Kultainen TV

text: Palkinnot jaettiin 10. tammikuuta 2010. Gaalan juontajina toimivat Krisse Salminen ja Jani Toivola. Esiintymisvieraita olivat Anna Eriksson ja Club For Five.


title: Maija Porma

text: Maija Porma on suomalainen omakustanteita julkaissut kirjailija, joka kirjoittaa rikostarinoita. Hän on koulutukseltaan yo-merkonomi ja päätyönsä ohessa kirjoittanut useita romaaneja.


title: Maija Porma

text: Neljän ensimmäisen romaanin ilmestyttyä Pilotin omakustanteina Porma perusti oman pienkustantamon, Averssi Kustannus Oy:n, joka on julkaissut kolme hänen tuoreinta kirjaansa.


title: Maija Porma

text: "Helsingin Sanomat" paljasti helmikuussa 2008 lukijavihjeen perusteella, että Porman ensimmäinen dekkari "Pohjalainen pankkiryöstö" vuodelta 2004 sisältää ainakin kuusi kohtaa, jotka on kopioitu miltei sanasta sanaan kirjailija Outi Pakkasen vuonna 2001 ilmestyneestä romaanista "Pelistä pois". Ensin Porma kiisti kopioinnin eikä tunnustanut edes lukeneensa Pakkasen kirjoja. Hänen kustantajansa totesi kuitenkin, että plagiointi on selvää. "Pohjalaisen pankkiryöstön" painos vedettiin pois myynnistä. Huhtikuussa Porma pyysi Pakkasen kustantajan Otavan julkaiseman tiedotteen mukaan tältä anteeksi tekijänoikeuden loukkaamista ja aiheuttamaansa mielipahaa.


title: Maija Porma

text: "Ilta-Sanomat" kertoi heinäkuussa 2008 myös lukijalta tulleen palautteen perusteella, että Porman kirja "Murhamuistio" sisältää runsaasti yhtäläisyyksiä Sue Graftonin teokseen "P niin kuin petos". "Murhamuistio" ja muut Averssi Kustannuksen julkaisemat Porman teokset oli vedetty myynnistä jo alkuperäisen kohun myötä helmikuussa.


title: Ina Claire

text: Ina Claire (15. lokakuuta 1893 Washington, D.C. – 21. helmikuuta 1985 San Francisco Kalifornia) oli yhdysvaltalainen filminäyttelijä.


title: Johannes Öhquist

text: Johannes Wilhelm Öhquist (6. joulukuuta 1861 Venjoki, Inkerinmaa – 15. lokakuuta 1949 Wolfach, Baden, Saksa) oli suomalainen virkamies, kielenopettaja, taidehistorioitsija ja poliittisesti aktiivinen kirjailija. Hän edisti Saksan ja Suomen kulttuurisuhteita ja levitti saksan kielellä tietoa Suomesta. Hän pyrki myöhemmin levittämään myös kansallissosialismin aatetta Suomeen. Johannes Öhquist oli kenraaliluutnantti Harald Öhquistin isä.


title: Johannes Öhquist

text: Johannes Öhquistin vanhemmat olivat Venjoen pappina ja myöhemmin Pietarin Pyhän Marian seurakunnan kirkkoherrana toiminut rovasti Johannes Christoffer (Risto) Öhquist sekä Olga Maria Avenarius. Hänen äitinsä oli saksalaista syntyperää ja saksa oli myös Johannes Öhquistin äidinkieli. Hän kävi koulunsakin saksaksi ja oppi lisäksi täydellisesti ruotsia ja venäjää sekä kohtalaisesti suomea. Öhquist kirjoitti ylioppilaaksi Pietarin St. Petrischulesta 1881 ja opiskeli oikeustiedettä 1881–1884 Pietarin, 1884–1886 Moskovan ja sen jälkeen Helsingin yliopistossa, josta suoritti oikeustutkinnon vuonna 1887. Hän toimi Suomen kenraalikuvernöörin kanslian arkistonhoitajana 1888–1910 ja Helsingin yliopiston saksan kielen lehtorina 1895–1916. Lisäksi hän oli 1890-luvulla saksan kielen opettajana useissa kouluissa Helsingissä, muun muassa Svenska normallyceumissa 1893–1894 ja Nya svenska läroverketissä 1895–1897. Öhquist julkaisi useita saksan kielen oppikirjoja ja lukemistoja, jotka säilyivät käytössä vuosikymmeniä.


title: Johannes Öhquist

text: Öhquist tunsi useita taiteilijoita ja kulttuurivaikuttajia. Hän osallistui kirjallisuus- ja taidekriitikkona 1900-luvun alussa Suomessa käytyyn keskusteluun symbolismista. Hänen vuonna 1912 julkaisemansa teos "Suomen taiteen historia" oli ensimmäinen laaja esitys aiheestaan. Öhquist kokeili siipiään myös kirjailijana ja runoilijana, mutta sai elämänsä aikana julkaistua vain kolme romaania sekä muutamia runojaan. Hän sai professorin arvonimen 1925.


title: Johannes Öhquist

text: Vuosisadan vaihteessa Öhquist levitti erityisen ahkerasti Suomen perustuslaillisten propagandaa saksankielisiin maihin. Hänellä oli laajat yhteydet Saksan ja Itävallan lehtiin, kustantamoihin ja tunnettuihin henkilöihin. Vuoteen 1918 mennessä hän julkaisi, toimitti tai käänsi noin 20 Suomen kysymystä käsittelevää saksankielistä kirjaa, osan niistä salanimillä Wilhelm Habermann, Wilho Suomalainen ja Richard Schreiber. Lisäksi Öhquist julkaisi aiheesta satoja kirjoituksia ja osallistui vuosina 1901–1902 "Finnländische Rundschau" -lehden julkaisemiseen. Ensimmäisen maailmansodan aikana hän kuului jääkäriliikkeen tukijoihin ja toimi vuosina 1916–1918 suomalaisten aktivistien Berliinin-toimistossa ("Finnländisches Büro").


title: Johannes Öhquist

text: Suomen itsenäistyttyä Öhquist siirtyi Suomen Berliinin-lähetystön palvelukseen, jossa hän toimi aluksi virkailijana, vuodesta 1919 sanomalehtiavustajana ja 1921–1927 sanomalehtiattašeana. Jäätyään 1927 eläkkeelle hän toimi vapaana kirjailijana. Vielä eläkevuosinaankin hän oli johtava hahmo Suomea koskevassa saksankielisessä julkaisutoiminnassa ja välitti vastaavasti Suomeen ja Suomen lehtiin tietoja Saksan oloista ja kirjallisuudesta. Kansallissosialistien noustua 1933 valtaan Saksassa Öhquist kääntyi nopeasti uuden ideologian kannattajaksi ja levittäjäksi. Hän julkaisi vuonna 1938 Saksan propagandaministeriön tuella tuotetun kirjan "Kolmas valtakunta: kansallissosialismin synty, taisteluvuodet, maailmankatsomus ja yhteiskunta", joka käännettiin myös ruotsiksi ja saksaksi. Korjattu saksankielinen laitos ilmestyi 1941 nimellä "Das Reich des Führers". Vuodesta 1940 Öhquist asui pysyvästi Saksassa, Schwarzwaldin Wolfachissa. Hän oli mukana Berliinissä asuneiden suomalaisten talvella 1944–1945 perustaman lyhytikäisen Suomi-liiton toiminnassa.


title: Johannes Öhquist

text: Johannes Öhquist oli kolmesti naimisissa. Hänellä oli ensimmäisestä liitostaan kaksi lasta, joista toinen oli kenraaliluutnantti Harald Öhquist. Johannes Öhquistin veli oli kirjailija Alexander Öhquist.


title: Johannes Öhquist

text: Fenix-Kustannus on julkaissut Matti Liinamaan suomentaman ja Öhquistin käsikirjoituksen pohjalta toimittaman muistelmateoksen "Pietarista kolmanteen valtakuntaan" (2006).


title: Johannes Öhquist

text: Johannes Öhquist oli vuonna 1886 perustetun Helsingin Shakkiklubin perustajajäsen, sen varapuheenjohtaja vuosina 1886–1892, puheenjohtaja 1892–1897 sekä 1901–1906 ja kunniajäsen vuodesta 1911. Hän oli lisäksi Suomen ensimmäinen kärkipelaaja.


title: Johannes Öhquist

text: Šakista 1800-luvun Suomesta on hyvin niukasti historiallista aineistoa. On kuitenkin oletettu, että Öhquist nousi Helsingin Shakkiklubin johtavaksi pelaajaksi jo klubin alkuaikoina. Hänestä ei ehtinyt tulla šakkimestaria, koska arvonimi perustettiin Suomen mestaruuden myötä vasta vuonna 1922. Hänelle myönnettiin šakkitehtävien laadinnan ansioista kansallisen tehtävämestarin arvonimi vuonna 1936.


title: Johannes Öhquist

text: Öhquistin šakkihegemonian mursi joskus 1890-luvulla nuorukainen nimeltä Anatol Tschepurnoff (1871–1942). Vuonna 1893 Öhquist vielä voitti Tschepurnoffin tuloksella 7 voittoa 2 tasapeliä ja 3 tappiota. Tarkkaa tietoa siitä, milloin Tschepurnoffista tuli Suomen johtava pelaaja, ei ole. Anatol Tschepurnoff oli sitten Suomen kärkipelaaja yli kolme vuosikymmentä.


title: Jääkiekon SM-liigakausi 1984–1985

text: Kausi 1984–1985 oli jääkiekon SM-liigan kymmenes kausi. Ilves voitti mestaruuden kaataen loppuotteluissa runkosarjan voittaneen TPS:n. Pronssia voitti Kärpät. Matti Hagman voitti kolmannen kerran peräkkäin runkosarjan pistepörssin ja pudotuspelien pistekuningas oli TPS:n Reijo Leppänen. Kiekkoreipas putosi liigasta I divisioonaan, josta JyP HT nousi tilalle. Runkosarjapeleissä otettiin ensimmäistä kertaa käyttöön viiden minuutin jatkoaika, joka pelattiin varsinaisen peliajan päätyttyä tasatilanteessa. Molemmat joukkueet pelasivat jatkoajallakin viidellä kenttäpelaajalla. Jatkoajan pistelasku pysyi samana kuin varsinaisella peliajalla: voitosta 2 pistettä, tappiosta 0 pistettä ja tasapelistä molemmille joukkueille 1 piste.


title: Jääkiekon SM-liigakausi 1984–1985

text: SaiPa säilyi SM-liigassa.


title: Sirpa Lumikko

text: Sirpa Lumikko (s. 5. lokakuuta 1945 Turku) on suomalainen näyttelijä, joka esitti maaherraa Yle TV2 -kanavan draamasarjassa "Metsolat". Hän esiintyi sarjassa vuosina 1993 ja 1995. Hän on näytellyt myös elokuvassa Pirtua, pirtua vuonna 1992 ja tv-sarjassa Konkurssi vuonna 1990. Hän aloitti näyttelemisen televisiossa vuonna 1985.


title: Pavel Kohout

text: Pavel Kohout (s. 20. heinäkuuta 1928 Praha) on tšekkiläinen näytelmä- ja proosakirjailija ja runoilija.


title: Pavel Kohout

text: Kohout toimi 1950-luvulta alkaen Tšekkoslovakian kommunistipuolueessa. Hän kannatti Prahan kevään uudistuksia 1968. Sen jälkeen hän oli 1970-luvulla toisinajattelija ja demokratiaa ja kansalaisvapauksia ajavan Peruskirja 77 -liikkeen perustajajäseniä, kunnes hänet karkotettiin Itävaltaan. Kohoutilta on suomennettu muun muassa Prahan kevättä kuvaava "Tšekkiläinen päiväkirja" ja nuortenkirja "Kysytään Klaaralta" (1980) ja "Hirttäjätär: Banaali romaani" vuodelta 1978.


title: Suorituskykypyramidi

text: Suorituskykypyramidi eli Performance Pyramid System (PPS) on tavoitejohtamisen periaatteille kehitetty toiminnan ohjauksen suorituskykymittaristo. Samaa tarkoitusta palvelevia mittaristoja ovat tulosmatriisi (1984), Balanced Scorecard (1992) ja suorituskykyprisma (2002). Suorituskykymittariston tärkeitä ominaisuuksia ovat kyky kuvata suunnitelma tavoitemitoin ja kannustavasti, sillä mittariston avulla on tarkoitus saada suunnitellut asiat tehdyksi. Kaikille mittaristoille on yhteistä, että niitä käytetään tavoitejohtamisen yleisissä puitteissa. Erot koskevat mittariston rakentamista eli miten tavoitteet luodaan ja esitetään.


title: Suorituskykypyramidi

text: Malli syntyi Wang Inc:n elektroniikkateollisuuden laboratorioyksikössä toteutetun tuotantoprosessin parantamisprojektin tuloksena (Lynch ja Cross 1991). Tekijät törmäsivät projektin kuluessa mittausongelmaan. Yhtiössä oli käytössä laaja standardikustannusjärjestelmä, jossa keskityttiin analysoimaan toteutuneen ja standardin välisen tuloksen eroja tavoitteena saada sisäisen laskennan tulos vertailukelpoiseksi kirjanpidon kanssa. Ohjaavaksi kriteeriksi alkoi kasvaa kirjanpidon mukaisuus toiminnassa. Kehitetyn mallin lähtökohtana on siis yrityskohtainen ja melko erikoinen ongelma.


title: Suorituskykypyramidi

text: Mallin idea on yhdistää strategia ja toimenpiteet määrittämällä tavoitteet hierarkkisesti visiosta alaspäin ja niihin liittyvät mittarit alhaalta ylös. Lähtökohtana on siis visio, josta tavoitteet johdetaan hierarkkisesti eri organisaatiotasoille. Menettely on tyypillinen tavoitejohtamisessa käytetty tavoitteiden ja keinojen hierarkia.


title: Suorituskykypyramidi

text: Mallille tunnusomaista on nimensä mukaisesti pyramidi (kolmio), jossa menestystekijöiden hierarkia esitetään. Malli on pelkistetysti menestystekijöiden hierarkia, jossa tavoitteet vyörytetään menestystekijöille ylhäältä alas ja mittarit rakennetaan alhaalta ylös. Hierarkiatasoja on neljä. Ylimpänä oleva visio on tarkoitus toteuttaa liiketoimintayksiköiden markkinoita ja taloutta koskevin tavoittein. Liiketoimintayksiköiden tavoitteet on määrä saavuttaa ydinprosessien tavoitteiden kautta, joita ovat asiakastyytyväisyys, joustavuus ja tuottavuus. Alimman tason tavoitteita, joilla varmistetaan ydinprosessien tavoitteiden saavuttaminen, ovat laatu, toimituskyky, läpimenoaika ja hukka.


title: Suorituskykypyramidi

text: Pyramidi jaetaan vielä ulkoiseen ja sisäiseen tehokkuuteen, jotka muodostavat mallin päädimensiot. Ulkoinen tehokkuus tarkoittaa tässä kykyä tyydyttää asiakkaan tarpeet ja sisäinen tehokkuus tarkoittaa yrityksen kykyä toimia tehokkaasti. Joidenkin mielestä tämä kahtiajako näyttää kuitenkin keinotekoiselta ja pakotetulta. Esimerkiksi sellainen ajattelu, että tuottavuus olisi vain sisäistä tehokkuutta ja laatu vain ulkoista tehokkuutta on heidän mielestään aivan virheellinen. Toisten mielestä tämä jako on vain suuntaa antava ja kertoo mitkä menestystekijät ovat enemmän sisäisiä tai ulkoisia kuin toiset.


title: Suorituskykypyramidi

text: Mallissa ei esitetä eikä pohdita miten toimitaan sen jälkeen, kun tavoitteet on asetettu. Toisin sanoen ei anneta vastausta ohjauksen kysymykseen, miten halutut asiat saadaan tehdyksi organisaatiossa. Mallissa kuvataan ja näytetään vain, miten nämä halutut asiat pitäisi määritellä. Tavoitteiden määrittely mallissa vastaa täysin sitä tapaa, mihin tavoitejohtamisessa on totuttu. Voidaan olettaa, että ohjausta toteutetaan tavoitemäärittelyn jälkeen tavoitejohtamisen periaatteita noudattaen.


title: Suorituskykypyramidi

text: Malli on tyypillinen tavoitejohtamismalli, joka poikkeaa alkuperäisestä vain siten, että tavoitealueet on määritelty uudelleen. Mallissa on yhdeksän tavoitealuetta, jotka muodostavat hierarkian. Tavoitealueiden enemmistö koostuu reaaliprosessin suureista kuten joustavuus, tuottavuus, hukka, läpimenoaika, toimituskyky jne. On vaikeaa nimetä mallia omaksi itsenäiseksi johtamisjärjestelmäksi. Ymmärrys ja selkeys johtamisen välineistä lisääntyvät, jos sitä kutsutaan tavoitejohtamisen yhdeksi versioksi.


title: Canon EF

text: Canon EF ("Electro-Focus") on objektiivikiinnitysjärjestelmä, joka mahdollistaa Canonin EF-objektiivien käytön kaikissa Canon EOS -järjestelmäkameroissa. Järjestelmä julkaistiin vuonna 1987 Canon FD -kiinnityksen seuraajaksi. Canonilla on suuri valikoima EF-kiinnityksellä varustettuja objektiiveja polttoväliltään 8 millimetristä aina 1200 millimetriin asti. Canonin lisäksi esimerkiksi Sigma, Tamron ja Tokina valmistavat objektiiveja EF-kiinnityksellä. Toukokuussa 2013 oli EF-objektiiveja valmistettu 90 000 000 kappaletta.


title: Canon EF

text: Osassa Canonin digitaalisista järjestelmäkameroista käytetään myös EF-S-kiinnitystä, jossa erona Canon EF:ään verrattuna on se, että objektiivista menee sitä sisempään kohouma, mikä tekee EF-S-objektiiveista käyttökelvottomia Canon EOS -filmikameroihin. Sen sijaan Canon EF-objektiivit sopivat myös EF-S:ää käyttäviin Canonin EOS-digitaalikameroihin. Syyksi on arveltu sitä, että uusia EF-S-objektiiveja on myyty suhteellisesti halvemmalla kuin EF-objektiiveja. Jotkut harrastajat ovat omalla vastuullaan sahanneet EF-S:n kohouman pois tehdäkseen objektiivin EF-kameroihin sopivaksi.


title: Ladislav Mňačko

text: Ladislav Mňačko (1919 Valašské Klobouky, Tšekkoslovakia – 24. helmikuuta 1994 Bratislava, Slovakia) oli slovakialainen kirjailija, joka toimi myös teatterialalla. Mňačko kirjoitti muun muassa Tšekkoslovakian kriisiä kuvaavan teoksen "Seitsemäs yö".


title: Renault RE40

text: Renault RE40 on Formula 1 -auto, jota Renault-talli käytti kaudella . Auton voimanlähteenä oli Renault'n oma 1,5-litrainen V6-turbomoottori. Autolla kilpailuissa ajoivat ranskalainen Alain Prost ja yhdysvaltalainen Eddie Cheever.


title: Renault RE40

text: Prost voitti autolla neljä kilpailua ja saavutti kolme paalupaikkaa sekä kolme kilpailun nopeinta kierrosta. Lisäksi hän oli kahdesti toinen ja kerran kolmas. Cheever ylsi kerran toiseksi ja oli kolmesti kolmas.


title: Renault RE40

text: Valmistajien MM-sarjassa Renault sijoittui toiseksi 79 pisteellä.


title: Dante Basco

text: Dante Basco (s. 29. elokuuta 1975 Huntington Beach, Kalifornia) on yhdysvaltalainen näyttelijä, joka tuli tunnetuksi elokuvasta "Hook – Kapteeni Koukku".


title: Dante Basco

text: Basco aloitti uransa 1980-luvun lopulla lapsinäyttelijänä ja esiintyi usein vierailevissa rooleissa ennen vuoden 1991 "Hook – Kapteeni Koukku" -elokuvaa. Hän sai roolistaan Youth in Film -palkintoehdokkuuden, ja elokuvan nuoret näyttelijät palkittiin kokoonpanona. Basco jatkoi esiintymistään elokuvissa ja televisiosarjoissa, kunnes 2000-luvulla hän on ollut usein tekemisissä Disney-aiheisissa ohjelmissa, joiden myötä Basco on tehnyt myös äänirooleja muun muassa "Kim Possibleen" ja "Avatariin".


title: Dante Basco

text: Hänellä on kolme veljeä, Darion Basco, Derek Basco ja Dion Basco, sekä yksi nuorempi sisko Ariana Basco.


title: Mickey Renaud

text: Mickey Renaud (5. lokakuuta 1988 Tecumseh, Ontario – 18. helmikuuta 2008 Windsor, Ontario) oli kanadalainen jääkiekkoilijalupaus. NHL-joukkue Calgary Flames oli varannut hänet vuoden 2007 numerolla 143. Hän oli entisen jääkiekkoilija Mark Renaudin poika.


title: Mickey Renaud

text: Renaud pelasi OHL-liigan Windsor Spitfiresissa, kunnes menehtyi yllättäen helmikuussa 2008. Hän menetti tajunsa kotonaan Tecumsehissa, ja hän kiidätettiin Windsor Regional -sairaalaan, jossa hänet todettiin kuolleeksi. Vielä edellisiltana hän oli pelannut normaalisti Spitfiresin paidassa.


title: Mickey Renaud

text: Renaudin mukaan on nimetty OHL:ssä annettava Mickey Renaud Captain's Trophy.


title: 6/12

text: 6/12 on Ilkka Remeksen vuonna 2006 julkaistu jännitysromaani. Kirjan nimi 6/12 viittaa Suomen itsenäisyyspäivään 6. joulukuuta. 6/12 on Remeksen 13. jännitysromaani. Kirjaa myytiin kotimaisista romaaneista eniten, 151 600 kappaletta, ja käännetyistä sen ohitti vain "Harry Potter ja puoliverinen prinssi" 800 kappaleen turvin.


title: 6/12

text: Haagissa on tuomittu sotarikoksista serbialainen eversti Borislav Jankovic, joka istuu riihimäkeläisessä vankilassa. Mutta hänen poikansa Radovan ja Vasa Jankovic ovat päättäneet vapauttaa hänet. He ottavat panttivangiksi vanginvartijan vaimon ja kiristävät isänsä vapaaksi. Matkalla kohti itärajaa poliisi heidän yllätyksekseen pysäyttää heidät ja panttivanki pääsee pakoon. Poliisin tarkka-ampuja ampuu Radovanin tämän jahdatessa karannutta vankia ja koko operaatio epäonnistuu.


title: 6/12

text: Vasa pakenee Suomen poliisilta kotiinsa Tukholmaan ja päättää ottaa käyttöön järeämmät keinot isänsä vapauttamiseksi. Hän houkuttelee suunnittelemaansa operaatioon mukaan viisi Ruotsissa asuvaa serbiä, joiden kanssa on tehnyt kolme onnistunutta rahankuljetusauton ryöstöä, luvaten näille suuria rahasummia.


title: 6/12

text: Suomen itsenäisyyspäivän koittaessa valtakunnan kerma kokoontuu perinteiseen tapaan juhlimaan presidentin linnaan. Kesken juhlien Vasan johtamat viisi kommandoasuihin pukeutunutta järeitä aseita kantavaa serbiä tunkeutuu linnaan ja ottaa kaikki juhlijat panttivangeiksi. KRP:n Johanna Vahtera onnistuu livahtamaan panttivankien joukkoon. Vasa kiristää arvokkaiden panttivankien avulla suomalaiset näyttämään serbialaisen propagandafilmin maan televisiossa, vapauttamaan isänsä, laittamaan heille pakokoneen lähtökuntoon ja viimeiseksi valtaisan lastin tamiflun-lääkkeen raaka-ainetta.


title: 6/12

text: Serbit pakenevat Helsinki-Vantaalta Finnairin matkustajakoneella mukanaan Vasan isä, Suomen tasavallan presidentti, kaikki ministerit, osa kansanedustajista sekä erään serbin tyttöystävä Jasmin Ranta. Kesken lennon Johanna Vahtera uhkaa Vasan isän henkeä ja käskee serbejä palauttamaan koneen ja panttivangit Helsinkiin. Syntyy kahakka, jonka seurauksena Vasan isään osuu kuolettavasti luoti. Tätä ei ehditä pelastamaan ja kostoksi serbit tappavat yhden Karhuryhmän sotilaan, joka löydettiin aiemmin kahden muun poliisin kanssa ruumaan piilotettuna.


title: 6/12

text: Samaan aikaan TERA:ssa työskentelevä Antti Korpi yrittää saada serbien vaatimia lunnaita, mutta niitä kieltäydytään antamasta arvokkuuden takia. Tämän takia hän murtautuu salaisen tahon määräyksestä Arlandaan ja varastaa raaka-ainelastin, jonka toimittaa ohjeiden mukaisesti pommilla varustettuun pakettiautoon, joka uhataan räjäyttää ilmaan ellei vaadittuun paikkaan toimitettaisi 100 miljoonan arvosta timantteja. Lääketehdas Rochen ja TERA:n virkailijat pudottavat timantit vaadittuun paikkaan Puolaan, jossa Anttia ohjeistanut salaperäinen taho, Marek, myy sen saadakseen tarvittavat lunnaat serbeille.


title: 6/12

text: Serbien johtama kone laskeutuu lopulta pahimpaan mahdolliseen paikkaan, Minskiin, ja ottavat siellä mukaansa vain Jasmin Rannan ja Suomen presidentin jatkaen ilman estelyjä Valko-Venäjän maaseudulle ja päätyvät lopulta hylättyyn huvilaan, jossa tapaavat kaksi FSB-miestä, joiden oli määrä hoitaa heille tarvittava kalusto operaatioon. Antti ja Johanna seuraavat ja salakuuntelevat näitä salaa ja saavat selville Venäjän tukeneen serbien iskua. Nyt KGB-miehet aikovat ryöstää ja vaientaa heidät sekä Suomen presidentin ja Jasmin Rannan, mutta ehtivät ampua vain kaksi serbiä, kun Antti Korpi saapuu huvilaan ja joutuu pakosta ampumaan FSB-miehet.


title: 6/12

text: Antti ja Johanna sitovat kaikki eloonjääneet venäläiset ja serbit sekä Jasmin Rannan ja ottavat mukaansa vain Vasan ja presidentin. Lähtiessään autolla huvilasta heidän kimppuunsa hyökätään toisesta autosta, mutta nämä välttävät iskun. Antti, Johanna, presidentti sekä panttivangit pääsevät Minskin kentältä turvallisesti Suomeen, mutta takaisin palattuaan FBS-agentti ampuu tarkkuuskiväärillä presidentin Helsingissä. Lopussa selviää Vasan istuvan elinkautista vankeusrangaistusta Riihimäellä.


title: Juan José Haedo

text: Juan José Haedo (s. 26. tammikuuta 1981 Buenos Aires) on argentiinalainen maantie- ja ratapyöräilijä, joka kilpaili ammattilaisena maantiepyöräilyssä 2003–2014.


title: Juan José Haedo

text: Kirimiehenä tunnettu Haedo voitti yhden etapin Espanjan ympäriajossa. Hän voitti Rund um Köln -semiklassikon kahdesti sekä pistekilpailun Kalifornian ja Georgian ympäriajoissa. Ratapyöräilyssä hän saavutti pronssia Pan Amerikan kisojen joukkuesprintissä Winnipegissä vuonna 1999.


title: Mescalerot

text: Mescalerot ovat eräs niistä Pohjois-Amerikan intiaaniheimoista, jotka on opittu tuntemaan apasseina. Heidän varhaiset esi-isänsä ovat olleet lähtöisin Kanadasta, mutta espanjalaiset tutkimusmatkaajat tapasivat mescaleroja jo 1500-luvulla nykyisen Yhdysvaltain lounaisilta alueilta. Uudessa-Meksikossa ja Teksasissa heidät tunnettiin 1600-luvulta lähtien hevosilla liikkuvina metsästäjinä, jotka tekivät myös ryöstöretkiä kohteinaan niin paikallisten pueblo-intiaanien kuin espanjaisten siirtolaistenkin kylät. Näiltä matkoiltaan mescalerot toivat mukanaan paitsi ratsuja ja karjaa niin myös orjia. Viime mainittujen käyttämisen he olivat oppineet espanjalaisilta itseltään, jotka olivat alistaneet monet alueen pienistä heimoista orjatyövoimakseen.


title: Mescalerot

text: Mescalerot liikkuivat laajoilla alueilla ja omaksuivat 1700-luvulta lähtien tasankointiaanien monia tapoja, kuten tiipiin käytön ja palmikoidut hiukset. Heitä ei kuitenkaan koskaan lasketty tyypillisiksi tasankojen metsästäjiksi kuten heidän sukulaisensa lipanit tai kiowa-apassit. Mescalerot elivät osaksi vuoristoisilla alueilla, jonne heidät olivat ajaneet runsaslukuiset comanchet, jotka olivat onnistuneet hankkimaan tuli-aseita espanjalaisilta. Varhaiset dokumentit osoittavatkin todeksi sen, että Uusi-Espanja aseisti comanchit saadakseen näiden avulla häädetyksi apassit muualle.


title: Mescalerot

text: Mescalerot tekivät mescaliksi nimetyn agavekaktuksen mehusta mietoa olutta, jonka ansiosta saivat espanjalaisilta nimensä, joka merkitsi mescalin valmistajia. Mescaleroilla oli, kuten muillakin apasseilla, paljon uskonnollisia riittejä. Eräs tällainen oli vuosittainen aikuistumiseen liittyvä monipäiväinen juhla tytöille, jossa tanssittiin suuressa tiipiissä erilaisia rituaalitansseja. Seremonian jälkimmäinen osa päättyi tervehdykseen auringolle, joka samalla merkitsi sitä, että tytöstä oli tullut nainen.


title: Mescalerot

text: Yhdysvaltain kanssa mescalerot joutuivat erimielisyyksiin 1840-luvun lopulta lähtien siirtolaisten alkaessa häiritä heidän elämäänsä. Ranchinomistajia, postivaunujen kuljettajia, kaivosmiehiä ja farmareita kulkeutui mescalerojen maille paaluttaen valtion heille myöntämiä pientilojaan, metsästäen vuoristojen riistaa ja pitämällä luvatta karjaansa ruohikkoalueilla. Usein tämä kaikki tehtiin Yhdysvaltain armeijan suojeluksessa. Mescalerot samoin kuin monet muut apassien ryhmät eivät katsoneet maahantunkeutujien toimia suopein silmin, vaan vastasivat varastamalla näiltä karjaa ja hyökäten heidän asutuksilleen.


title: Mescalerot

text: Mescalerot johtajinaan Palanquito ja myöhemmin hänen poikansa Cadete hallitsivat 1850- ja 1860-luvuilla Rio Granden ja Pecos-joen välisiä alueita tuhoten järjestelmällisesti sinne saapuneita vaunukaravaaneja. Vuonna 1862 kenraali James H. Carleton marssitti Kalifornian kolonnaksi kutsutun liittovaltion vapaaehtoisista kootun sotajoukon mescalerojen maille tarkoituksenaan surmata kaikki miespuoliset apassit. Eversti Kit Carsonin mukanaolo Carletonin joukoissa esti kuitenkin turhan verenvuodatuksen. Pääosa mescaleroista otettiin vangiksi ja passitettiin Pecos-joen varrella sijaitsevaan reservaatioon, josta he kuitenkin palasivat omille kotiseuduilleen vuonna 1865 jatkaen vanhaa elinkeinoaan ryöstää karjaa. 1870-luvun alkupuolella Yhdysvaltain silloinen presidentti Ulysses S. Grant järjesti erikoisluvan avulla mescaleroille reservaation Uuden-Meksikon Fort Stantosista, mutta osa heistä jatkoi edelleen ryöstöretkiään niin Yhdysvaltain kuin Meksikonkin asutuksia vastaan tukien chiricahuoita ja näiden suuria johtajia Geronimoa ja Victoriota, kunnes yhteenotot 1880-luvulla loppuivat.


title: Mescalerot

text: Vuonna 1883 mescalerot siirtyivät nykyiseen reservaatioonsa, joka sijaitsee eteläisen Uuden-Meksikon keskiosassa Sierra Blancan ja Sacramento-vuoriston välisillä alueilla. 1900-luvun alussa lipan-apassit sekä noin 200 vankileiriltä vapautettua Geronimon chiricahua-soturia liittyi mescaleroihin. Muinaiset espanjalaiset olivat pitäneet Sierra Blancan lähes neljän kilometrin korkeuteen nousevia huippuja maamerkkinään. Tänä päivänä vuoristo on mescalerojen pyhintä aluetta. He ovat hyödyntäneet vuoriston tarjoamia mahdollisuuksia ja avanneet Ski-Apachen nimellä tunnetun laskettelukeskuksen, joka tarjoaa erinomaiset puitteet hiihtourheilun harrastajille. Mescaleroilla on myös omat poliisivoimat, useita kouluja, oma kasino, eri alojen tehtaita ja viisi kirkkoa. . He ovat myös jatkuvasti kehittämässä ja parantamassa omaa kulttuuriaan ja vanhojen traditioidensa opetustyötä. Tärkeimpänä vuosittaisena tapahtumana on säilynyt vuosisatojen ajan nuorten tyttöjen puberteettijuhla, jota vietetään heinäkuussa ja johon lisäksi sisältyy näyttävä paraatikulkue ja useita rodeo-esityksiä.


title: Mescalerot

text: 1800-luvun puolivälissä mescaleroja on arveltu olleen noin 3 000 henkeä. Nyttemmin tämä määrä on ylitetty.


title: Danny Cooksey

text: Danny Cooksey (s. 2. marraskuuta 1975 Moore, Oklahoma, Yhdysvallat) on yhdysvaltalainen näyttelijä ja muusikko, joka tuli tunnetuksi lapsinäyttelijänä televisiosarjasta Diff'rent Strokes. Sittemmin hän on tehnyt enimmäkseen äänirooleja animaatioihin, joista tunnetuimmat ovat olleet sarjoissa Tiny Toons ja Xiaolin Showdown.


title: Danny Cooksey

text: 1990-luvulla Cooksey oli Bad 4 Good -yhtyeen laulajana. Yhtye julkaisi yhden levyn "Refugee" elokuussa 1992. Alun perin hän muutti Los Angelesiin 1980-luvulla tullakseen country laulajaksi, mutta päätyikin koe-esiintymään televisiosarjaan Diff'rent Strokes. Sittemmin Cooksey teki musiikkia hevin parissa.


title: White Blood Cells

text: White Blood Cells on yhdysvaltalaisen rock-yhtyeen The White Stripes kolmas studioalbumi, joka julkaistiin vuonna 2001.


title: Olavi Ronkainen

text: Olavi Johannes Ronkainen (27. syyskuuta 1933 Hyvinkää – 30. elokuuta 2018Kajaani) oli suomalainen pappi, kansanopistomies ja kansanedustaja.


title: Olavi Ronkainen

text: Ronkainen valmistui teologian kandidaatiksi ja vihittiin papiksi vuonna 1962. Valmistuttuaan hän toimi pappina Heinolassa ja Sulkavalla. Hän toimi Säämingin kristillisen opiston va. johtajana vuosina 1963–1966 ja opiston rehtorina 1966–1987. Ronkainen toimi Lieke-lehden päätoimittajana vuosina 1968–1971 ja Tien aukaisija -lehden päätoimittajana vuonna 1977.


title: Olavi Ronkainen

text: Ronkainen toimi eduskunnassa Suomen Kristillisen Liiton edustajana vuosina 1972–1975 ja 1979–1987. Ronkainen oli jäsenenä muun muassa puolustusvaliokunnassa, sivistysvaliokunnassa, toisessa lakivaliokunnassa sekä Parlamenttienvälisen liiton (IPU) Suomen ryhmän johtokunnassa. Hän on kuulunut Savonlinnan kaupunginvaltuustoon, SKL:n puoluevaltuustoon ja puoluehallitukseen sekä Suomen Evankelisluterilaisen Kansanlähetyksen hallitukseen. Ronkainen toimi presidentin valitsijamiehenä vuonna 1978.


title: Olavi Ronkainen

text: Eduskunnassa Olavi Ronkainen oli tunnettu vuosia jatkuneesta pornografian vastaisesta toiminnastaan. Tästä hän sai lisänimen Porno-Ronkainen.


title: Olavi Ronkainen

text: Eläkevuosinaan Olavi Ronkainen siirtyi Kainuuseen Ristijärvelle, jossa hän muun muassa toimi sijaispappina. Siellä hän ohjasi harrastajaversion musikaalista "Viulunsoittaja katolla" ja näytteli siinä pääosan maitomies Tevjenä.


title: Olavi Ronkainen

text: Irwin Goodman levytti vuonna 1979 Ronkaisesta ja pornolehdistä kertovan humoristisen laulun ”Nakutaiteen Tukija” levylleen "Keisari Irwin I". Ronkainen mainitaan myös Juice Leskisen kappaleessa ”Hypätään koskeen”.


title: Wataru Takagi

text: Wataru Takagi ( "Takagi Wataru", s. 25. kesäkuuta 1966 Chiban prefektuuri, Japani) on japanilainen ääninäyttelijä, joka työskentelee Arts Visionille. Hän on tehnyt äänirooleja kymmeniin anime-sarjoihin ja tietokonepeleihin. Hänen merkittävimpiä ääniroolejaan ovat muun muassa Eikichi Onizuka "Great Teacher Onizukassa", Genta Kojima ja Wataru Takagi "Salapoliisi Conanissa", Masaru Aoki "Hajime no Ippossa", Ganju Shiba "Bleachissa", Tobi Naruto Shippuudenissa sekä Rikiya Komiyama "Ichigo 100%:ssa".


Jalkapallon Afrikan-mestaruuskilpailut 1968 olivat historian kuudennet Afrikan-mestaruuskilpailut. Kilpailut järjestettiin Etiopiassa. Tämä oli ensimmäinen kerta, kun jokin maa järjestää kilpailut kahdesti. Kilpailuihin käytiin kuuden lohkon karsinnat, joista vain voittaja pääsi kisoihin. Kisoissa automaattisesti paikan oli varmistanut Etiopia ja hallitseva mestari Ghana. Kilpailut voitti Kongo-Kinshasa.


title: Jalkapallon Afrikan-mestaruuskilpailut 1968

text: Koska ja olivat samoilla tilastoilla kärjessä, pelattiin joukkueiden välillä yksi ylimääräinen ottelu:


text: jatkoon.


text: 2. kierrokselle


text: * vetäytyi jatkoon


text: vetäytyi. jatkoon


text: Loppukilapilujen ottelut pelattiin Etiopian pääkaupungissa Addis Abebassa, sekä Asmaran kaupungissa.


text:
Kaikki ottelut pelattiin Addis Abebassa
12. tammikuuta 1968
14. tammikuuta 1968
16. tammikuuta 1968


text:
Kaikki ottelut pelattiin Asmarassa
12. tammikuuta 1968
14. tammikuuta 1968
16. tammikuuta 1968


text:
Addis Abeba
19. tammikuuta 1968


text: Asmara


text:
Addis Abeba
21. tammikuuta 1968


title: Tom Saintfiet

text: Tom Saintfiet (s. 29. maaliskuuta 1973 Mol, Flanderi, Belgia) on belgialainen entinen jalkapalloilija ja nykyinen jalkapallovalmentaja. Heinäkuusta 2018 lähtien hän on toiminut Gambian jalkapallomaajoukkueen päävalmentajana.


title: Tom Saintfiet

text:
Saintfiet ja RoPS solmivat vuoden 2008 alussa 1+1-vuotisen sopimuksen ja Saintfiet aloitti joukkueen valmentajana 13. tammikuuta 2008.
Hän tuli Rovaniemelle Hollannin I divisioonaseura FC Emmenistä, missä hän oli ollut kaksi viime vuotta seuran teknisenä johtajana, eli käytännössä hoitanut managerin tehtäviä ja valmentanut seuran 23- ja 19-vuotiaiden edustusjoukkueita.


title: Tom Saintfiet

text: Saintfiet on valmentanut Suomen ja Hollannin lisäksi kotimaassaan Belgiassa, Norsunluurannikolla, Färsaarilla, Saksassa ja Qatarissa. Hän luotsasi Qatarin 17-vuotiaiden maajoukkueen MM-kisoihin vuonna 2004. Saintfietin pelaajaura ei ollut menestyksekäs ja se päättyi jo vuonna 1997 polvivaivoihin. Saintfiet oli aikanaan 24-vuotiaana Belgian pääsarjan nuorin päävalmentaja.


title: Tom Saintfiet

text: Saintfiet oli ehdolla RoPS:n päävalmentajaksi jo kaudella 2005 Mika Lumijärven saatua potkut valmentajan paikalta. Tuolloin valmennusvastuun otti kuitenkin kolmikko Jouko Kiistala, Olavi Tammimies ja Matti Vikman. Lopulta Sainfietistä tuli RoPS-valmentaja kaudeksi 2008. Hänen pestinsä RoPSissa jäi lyhyeksi, kun hän joutui jättämään tehtävän pelaajien vaatimuksesta jo 21. maaliskuuta 2008.


title: Tom Saintfiet

text: Heinäkuussa 2008 Saintfiet nimitettiin Namibian jalkapallomaajoukkueen päävalmentajaksi. Hän ehti valmentaa Namibiaa kahden vuoden ajan. Saintfiet sai potkut kesken Afrikan-mestaruuskisojen 2012 karsintoja. Saintfiet erotettiin syyskuussa, kun Namibia kärsi 3–1-tappion Gambiaa vastaan. Saintfietin mukaan eivät tulleet tappion takia, vaan siksi, että hänet liitetty huhuissa Zimbabwen maajoukkueeseen. Pian Namibia-potkujen jälkeen Sainfiet siirtyikin Zimbabwen maajoukkuevalmentajaksi. Hän joutui kuitenkin jättämään tehtävänsä jo lokakuussa, koska hänelle ei myönnetty työlupaa.


title: Tom Saintfiet

text: Tammikuussa 2011 Sainfietista tuli jordanialaisen Nabi Shabab Al-Ordonin päävalmentaja. Sainfiet teki seurassa hyvää työtä, mutta ei jatkanut neljän kuukauden sopimustaan pidempään. Toukokuussa 2011 hänestä tuli Etiopian maajoukkueen päävalmentaja. Hyvistä tuloksista huolimatta hän erosi tehtävästään lokakuun lopussa 2011.


title: Tom Saintfiet

text: Toukokuussa 2015 Saintfietin ura jatkui Togon jalkapallomaajoukkueen peräsimessä. Hänen johdollaan Togo kärsi yllättäen tappion Ugandalle MM2018-karsintojen toisella kierroksella ja menetti mahdollisuutensa kisapaikkaan. Saintfiet sai potkut huhtikuussa 2016.


title: Tom Saintfiet

text: Kesällä 2016 Sainftietista tuli Bangladeshin jalkapallomaajoukkueen päävalmentaja. Belgialainen siirtyi kuitenkin jo joulukuussa 2016 Trinidad ja Tobagon jalkapallomaajoukkueen peräsimeen. Hän erosi tehtävästään jo tammikuun puolivälissä 2017 riitauduttuaan maan jalkapalloliiton johdon kanssa.


title: Tom Saintfiet

text: Lokakuussa 2017 Saintfietista tuli Maltan jalkapallomaajoukkueen päävalmentaja. Saintfiet valmensi Maltaa vain kolmessa ottelussa, kunnes maan jalkapalloliitto vapautti hänet tehtävästään huhtikuussa 2018. Syynä oli julkisuuteen tullut tieto, että Saintfiet oli hakenut Kamerunin jalkapallomaajoukkueen päävalmentajan tehtävää.


title: Tom Saintfiet

text: Heinäkuussa 2018 Saintfietistä tuli Gambian maajoukkueen päävalmentaja.


title: The Vaselines

text: The Vaselines on vuonna 1986 Bellshillissä, Skotlannissa perustettu vaihtoehtorock-yhtye. Yhtyeeseen kuuluivat aluksi vain Eugene Kelly ja Frances McKee, mutta myöhemmin mukaan liittyivät myös basisti James Seenan ja rumpali Charlie Kelly. Nirvana-yhtyeen Kurt Cobain luonnehti Eugene Kellyä ja Frances McKeetä suosikkisanoittajikseen koko maailmassa.


title: The Vaselines

text: Vuonna 1987 yhtye julkaisi EP-levyn "Son of a Gun", joka sisälsi kappaleet "Son of a Gun", "Rory Rides Me Raw" sekä "'You Think You're a Man".


title: The Vaselines

text: Seuraavana vuonna yhtye julkaisi toisen EP:n, "Dying for It". EP sisälsi kappaleet "Dying For It", "Molly's Lips", "Teenage Superstars" sekä "Jesus Wants Me For a Sunbeam".


title: The Vaselines

text: Vuonna 1989 yhtye julkaisi ainoaksi jääneen albuminsa "Dum Dum". Vähän albumin julkaisun jälkeen yhtye hajosi.


title: The Vaselines

text: Yhtye kokosi rivinsä uudelleen vuonna 1990 esiintyäkseen Nirvanan lämmittelijänä Edinburghissa.


title: The Vaselines

text: Vaikka yhtye ei lyhyen uransa aikana saanut laajempaa julkisuutta Skotlannin ulkopuolella, se on tullut tunnetuksi Nirvana-yhtyeen ansiosta. Nirvana teki kappaleista "Son of a Gun" ja "Molly's Lips" cover-versiot albumilleen "Incesticide". Nirvana esitti myös version kappaleesta "Jesus Wants Me For A Sunbeam" levyllä MTV Unplugged in New York.


title: The Vaselines

text: Levy-yhtiö Sub Pop julkaisi vuonna 1992 kokoelma-albumin "". Kokoelma sisältää kaikki The Vaselinesin julkaistut teokset.


title: The Vaselines

text: The Vaselines on uudelleen kokoontuneena kiertänyt vuodesta 2008 alkaen ja esiintyi mm. keväällä 2009 Barcelonassa järjestetyssä Primavera-festivaalilla.


title: Ykkössanomat

text: Ykkössanomat oli Nummi-Pusulassa, Sammatissa, Karjalohjalla ja Suomusjärvellä ilmestynyt tilattava paikallislehti. Vuonna 1986 perustetun lehden levikki oli vuonna 2006 kaikkiaan 3580 kappaletta. Ykkössanomat ilmestyi kerran viikossa ja se kuului samaan konserniin Salon Seudun Sanomat -lehden kanssa.


title: Ykkössanomat

text: Lehden viimeinen numero ilmestyi 30. joulukuuta 2015. Lehden julkaiseminen lopetettiin kannattamattomuuden vuoksi.


title: Ryan Roxie

text: Ryan Roxie on yhdysvaltalainen kitaristi ja laulaja-lauluntekijä. Nykyisin Tukholmassa asuva kitaristi lienee tunnetuin työstään Alice Cooperin ja Slashin kanssa. Roxie työskentelee Gibsonin kitarayhtiölle ja on kiertänyt esittelemässä yhtiön historiaa lukuisilla pitämillään kitaraklinikoilla.


title: Ryan Roxie

text: Ryan Rosowicz syntyi vuonna 1965 Kalifornian Sacramentossa ja varttui itärannikolla pienessä Pleasantonin kylässä. Ryanin isä soitti trumpettia ja hänen äitinsä oli rumpali lukion marssiorkesterissa. Alun perin Roxie oli kiinnostunut rumpujen soitosta, ja rummut olivatkin pitkään hänen ensisijainen instrumenttinsa, kunnes hän alkoi ottaa kitaransoitoin tosissaan noin kahdentoista vuoden iässä. Roxie mainitsee usein Keith Partridgen alkuaikojen innoittajakseen.


title: Ryan Roxie

text: Ensimmäisen oman sähkökitaransa Roxie sai joululahjaksi eräänä vuonna. Kitara oli kermanvärinen Stratocaster, kuten Jimi Hendrixillä. Hänen ensimmäinen oma yhtyeensä oli nimeltään ”The Stratocasters”, johon kuului ainoastaan kolme kitaristia. Stratocasterin jälkeen Roxie hankki ensimmäisen Gibson Les Paulinsa, ja pitää sitä edelleen yhtenä parhaimmista kitaroista.


title: Ryan Roxie

text: Ryan Roxie on tunnettu parhaiteen kitaristiurastaan Alice Cooperin ja Slash’s Snakepitin riveistä. Roxie on ollut mukana tekemässä muutamia Alice Cooperin levyjä vuodesta 2000 lähtien. Hänen oma yhtyeensä, Roxie77 perustettiin vuonna 2002. Los Angelesin klubeilla soittaminen ei kantanut hedelmää, mutta keräsi faneja debyyttialbuminsa "Peace, Love & Armageddon" julkaisun jälkeen.


title: Gorakhpur

text: Gorakhpur (, ) on kaupunki Uttar Pradeshin osavaltiossa Intiassa. Vuonna 2001 siellä oli 622 701 asukasta, mikä tekee kaupungista osavaltionsa yhdenneksitoista suurimman. Se sijaitsee 265 kilometriä itään osvaltion pääkaupungista Lucknowista. Vuonna 1922 kaupungin liepeillä Chauri Chaurassa surmattiin poliiseita, mikä oli osa Intian vapaustaistelun alkua. Vuonna 1942 Jawaharlal Nehru pidätettiin täällä ja joutui kolmeksi vuodeksi vankilaan.


title: Gorakhpur

text:
Kaupungin merkittävimpiä nähtävyyksiä ovat Gorakhnath temppeli, Vishnu temppeli, Geeta Vatika - Krishnan temppeli, Arogya Mandir luontaisparantola ja Ramgarh Taalin tekojärvi.
Kaupungissa on lisäksi yliopisto, planetaario ja eläintarha.


title: Saharanpur

text: Saharanpur (, ) on kaupunki Uttar Pradeshin osavaltiossa Intiassa. Vuonna 2001 siellä oli 455 754 asukasta, mikä tekee kaupungista osavaltionsa yhdenneksitoista suurimman. Kaupunki ympäröivät viljavat maatalousalueet, jolla kasvatetaan etenkin basmatiriisiä ja mangoja.


title: Karannut hevonen

text: Karannut hevonen oli suomalainen televisionäytelmä, joka esitettiin ensimmäisen kerran vuonna 1978. Se oli tyyliltään kansanooppera, läpisävelletty omintakeinen musiikkinäytelmä, joka oli tv-ohjelmatyyppinä ainutlaatuinen julkaisuajankohtanaan. Tv-ohjelman tuottajat ja ohjaajat ovat Erkki Pohjanheimo ja Seppo Seppälä. Etsiessään Suomalaisen Kirjallisuuden Seuran Kansanrunousarkiston aarteistosta käsikirjoitusmateriaalia kansanperinnesarjaan Omat jutut he löysivät Suomen kansan vanhat runot, ja heille syntyi ajatus kansanperinteeseen perustuvan laajemman laulunäytelmän tekemisestä. Työryhmään kutsuttiin mukaan käsikirjoittajaksi Sulevi Peltola Televisioteatterista ja säveltäjäksi Heikki Valpola. Peltola keskittyi 34-osaisen SKVR-kirjakokoelman Etelä-Karjalasta koottuihin runoihin. Hän kokosi ja yhdisteli runoja vapaasti ja loi niistä ehjän tarinan. Tärkeänä asiantuntijana ja yhteistyökumppanina oli Kansanrunousarkiston johtaja Pekka Laaksonen. Niin syntyi Karannut hevonen, ja tekijät alkoivat kutsua sitä kansanoopperaksi.


title: Karannut hevonen

text: Karannut hevonen kertoo hyväuskoisesta Huolekkaasta, jolta varastetaan hevonen, Huolekkaan epäonnistuneesta kosioretkestä sekä Talokkaasta, jolla menee aina vain paremmin.


title: Karannut hevonen

text: Karannut hevonen kuvattiin värillisenä monikameratuotantona Ylen Pasilan Studio 3:ssa. Ensiesitys oli Yle TV1:ssä 11. tammikuuta 1978 ja uusinta TV1:ssä 1. tammikuuta 1979 . Se on Yleisradion ja Televisioteatterin yhteistuotantoa. Ohjelman kesto on 49 minuuttia 16 sekuntia.


title: Karannut hevonen

text:
Seuraavana vuonna 1979 Pohjanheimo ja Seppälä tekivät vielä toisen kansanoopperan nimeltään "Pietarin miilu".
Karannut hevonen osallistui Montreux’n Kultaisen Ruusun kilpailuun 1978 ilman sijoitusta.. Sopotin viihdeohjelmien kilpailussa 1978 ohjelma sai toisen palkinnon


title: Karannut hevonen

text:
”Karannut hevonen on jälleen kerran aluevaltaus, peloton, jopa huima karjalaisen kansanrunouden sovellutus teatterin mitoissa toimimaan.” Jukka Kajava, Helsingin sanomat 21.01.1978
”Paikoitellen hänen (Heikki Valpolan) musiikki on hivelevän kaunista.” Eeva-Kaarina Holopainen, Ilta-Sanomat 21.01.1978.
”Tämä se vasta kulttuuriteko on!” Hilkka Vuori, Kansan Uutiset 24.01.1978.
”Karanneessa hevosessa virkisti myös kuvien käyttö (ohjaajat Erkki Pohjanheimo ja Seppo Seppälä). Samaa joustavuutta kohtauksesta toiseen liukumisessa oli samojen ohjaajien Omissa jutuissa.” Anna Kerttu Wiik, Katso 5/1978.
”Jos Sulevi Peltola olisi tiivistänyt hölökytäkölökyn-tunnelmat tekstistään niin tuloksena olisi ollut ihan menettelevä pienoisooppera.” Kalevi Haikara, Teatteri-lehti.
”En ole kirjoittanut sinne yhtään säettä, mutta yksikin laulu saattaa koostua useista eri kansanrunoista.” Sulevi Peltola, Ilta-Sanomat 17.12.1977: "Sulevi Peltolan suurtyö ruutuun tammikuussa"


title: Savonlinnan rautatieasema

text: Savonlinnan rautatieasema (, ruots. "Nyslott järnvägsstation", ratakm 482+797) on Savonlinnan keskustassa Koululahden rannalla -radalla sijaitseva Suomen rataverkon liikennepaikka, jonka paikalla sijaitsi aiemmin Savonlinnan kauppatorin asema.


title: Savonlinnan rautatieasema

text: Kun Savonlinnan läpi kulkeva rautatie rakennettiin 1900-luvun alussa, ei rautatieasemaa ja siihen liittyvää ratapihaa voitu sijoittaa ahtaalla saarella olevaan kaupungin keskustaan. Aseman syrjäinen sijainti aiheutti vaivaa matkustajille, joten Kauppatorin seisake avattiin vuonna 1932 (tuolloin nimellä Koululahti). Se kehittyi henkilöliikenteen kannalta rautatieasemaa tärkeämmäksi. Seisakkeelle rakennettiin vuonna 1943 pieni liikennepaikkarakennus, jota laajennettiin myöhemmin varastotiloilla. Vuonna 1965 sen paikalle valmistui liikerakennus, johon myös lipunmyynti sekä odotustilat siirtyivät.


title: Savonlinnan rautatieasema

text: Kauppatorin seisake suljettiin samaan aikaan Savonlinnan rautatieaseman kanssa 11. joulukuuta 2011 Savonlinnan rinnakkaisväylän rakennustöiden vuoksi. Samassa yhteydessä myös radan linjausta muutettiin, ja vanha asema jäi siitä sivuun. Kauppatorin vanhan seisakkeen viereen uudelle linjaukselle rakennettiin uusi seisake, joka nimettiin Savonlinnaksi. Seisake avattiin liikenteelle 16. kesäkuuta 2012, ja se toimii Parikkalasta tulevien taajamajunien pääteasemana.


title: Savonlinnan rautatieasema

text: Savonlinnasta tuli syksyllä 2015 radan pääteasema, kun ratayhteys Huutokoskelle suljettiin Laitaatsalmen rautatiesillan poiston myötä.


title: Pietarin miilu

text: Pietarin miilu on sarjassaan toinen kansanooppera, jonka Erkki Pohjanheimo ja Seppo Seppälä tekivät Yleisradiolle vuonna 1979. Ensimmäinen oli nimeltään Karannut Hevonen. Pietarin miilun perustana ovat Suomen Kansan Vanhat Runot ja Suomalaisen Kirjallisuuden Seuran Kansanrunousarkiston kokoelmat. Niistä ja osin omaa luovaa runoilijankykyään käyttäen käsikirjoittaja Ilpo Tiihonen kokosi yhtenäisen juonellisen tarinan, missä Karjalankannaksella asuskeleva Matti lähtee ensi kertaa viemään hiiliä Pietariin. Pietarin hiilenkulutus oli valtavaa tarinan tapahtuma-aikoihin 1800-luvun lopulla, ja myös salakuljetus kukoisti. Matin matkasta kehkeytyy nuorelle, kokemattomalle Matille todellinen seikkailu.


title: Pietarin miilu

text: Pohjanheimo ja Seppälä kutsuivat säveltäjäksi Toni Edelmannin. Tärkeänä asiantuntijana ja yhteistyökumppanina oli Kansanrunousarkiston johtaja Pekka Laaksonen. Kansanoopperan visualisoinnissa tärkeinä tekijöinä olivat lavastaja Anu Maja ja kuvaaja Antero Takala.


title: Pietarin miilu

text: Pietarin miilu kuvattiin värillisenä monikameratuotantona Ylen Pasilan Studio 2:ssa ja lähetettiin TV1:ssä 8.11.1979. Se on Yleisradion tuotantoa. Ohjelman kesto on 53’06”.


title: Pietarin miilu

text: Pietarin miilu ja miten sitä tehtiin


title: Pietarin miilu

text: Kansanoopperan tekovaiheita valokuvin ja äänitehostein. Ohjaajat Erkki Pohjanheimo ja Seppo Seppälä. Ensiesitys YLE TV1 07.11.1979


title: Muromachi-dōri

text: Muromachi-dōri () on pohjois-eteläsuuntainen katu Japanin Kiotossa. Se noudattelee entisen Heian-kyōn Muromachi-kujan linjaa. Se sijaitsee aivan Karasuma-dōrin, jonka alla kulkee Kioton metro, länsipuolella. Se ulottuu pohjoisesta Kitayama-dōrilta etelään Kuzebashi-dōrille saakka. Etelässä kadun kulun keskeyttävät Higashi Hongan-jin temppeli ja Kioton rautatieasema. Katu on noin 8,1 kilometrin pituinen.


title: Muromachi-dōri

text: Muromachi-dōrista tuli kuuluisa, kun Ashikaga-sotilashallinto rakennutti Muromachi-dōrin ja Imadegawa-dōrin risteyksen lähelle loisteliaan Muromachi-palatsin () eli Hana no goshon. Tämän vuoksi koko Ashikaga-hallinnon valtakautta on kutsuttu Muromachi-kaudeksi (n. 1336–1573). Sen aikana Muromachi-dōri oli yksi Kioton tärkeimmistä kaduista. Myöhemmin Edo-kaudella Muromachi-dōrista tuli tekstiilien tukkukaupan keskittymä, jonka varrella asui monia kaupungin vauraimmista kauppiaista. Nykyäänkin katu tunnetaan japanilaisten vaatteiden tukkuliikealueena.


title: Muromachi-dōri

text: Muromachi-dōri on heinäkuussa järjestettävän Gion matsuri -juhlan sydänaluetta, joten sen varrella on juhlan aikaan lukuisia "Yamaboko"-lavoja.


title: Muromachi

text: Muromachi voi tarkoittaa:


title: Tonight (David Bowien albumi)

text: Tonight on brittiläisen muusikon David Bowien vuonna 1984 julkaistu albumi. Se nousi Britanniassa listaykköseksi.


title: Retretin seisake

text: Retretin seisake () on Suomen rataverkon rautatieliikennepaikka Savonlinnan kaupungissa rataosalla . Seisake sijaitsee Tuunaansaaressa, noin kahdeksan kilometriä luoteeseen entisen Punkaharjun kunnan keskustaajamasta Punkasalmesta. Samalla paikalla on aiemmin ollut Tuunaansalmen seisake, joka oli toiminnassa vuosina 1962–1963.


title: Retretin seisake

text: Retretin seisake palvelee Tuunaansaaressa sijaitseviin taidekeskus Retrettiin, Kesämaahan ja Punkaharjun Lomakeskukseen suuntautuvaa liikennettä. Tuunaansaaressa on myös jonkin verran pysyvää asutusta. Seisakkeella ei ole asemarakennusta, mutta laiturialueella on Olavi Lanun 1987 valmistunut suurikokoinen veistos "Siirtolohkare", joka toimii matkustajien sadekatoksena.


title: Retretin seisake

text: Savonlinnan ja Parikkalan välillä kulkevat henkilöjunat pysähtyvät Retretissä. Liikennepaikalla ei ole lipunmyyntiä.


title: Jari Neuvonen

text: Jari Neuvonen (s. 23. huhtikuuta 1964 Tampere) on suomalainen entinen jääkiekkoilija.


title: Jari Neuvonen

text: Neuvonen teki SM-liiga-debyyttinsä Ilveksessä kaudella 1983–1984, mutta pelasi vain viidessä ottelussa. Seuraavalla kaudella Neuvonen pelasi Raimo Helmisen ja Mikko Mäkelän kanssa Ilveksen ykköskentällisessä. Neuvonen oli pelannut Helmisen kanssa samassa kentällisessä jo junioreista asti ja he olivat hyviä ystäviä. Neuvonen voitti tulokkaiden pistepörssin ja hänet palkittiin vuoden tulokkaana. Ilves juhli kauden jälkeen mestaruutta.


title: Jari Neuvonen

text: Neuvonen jatkoi seuraavatkin kaudet tehokkaasti. Hänen paras kautensa oli 1986–1987, jolloin hän teki 30 maalia ja antoi 21 maaliin johtanutta syöttöä 43 ottelussa. Kaudeksi 1989–1990 Neuvonen siirtyi Ilveksestä Lukkoon, jossa pelasi kaksi kautta. Lukon jälkeen Neuvonen jatkoi uraansa I divisioonassa, kun hän siirtyi Centersiin ja sieltä edelleen KooKoohon. Kaudeksi 1993–1994 Neuvonen palasi SM-liigaan ja Ilvekseen. Vuoden visiitti toi vain tehot 2+4 ja Neuvosen pelit jatkuivat II divisioonassa Lätkä-77:ssä ja Uudenkaupungin Jää-Kotkissa, jota oli nostamassa I divisioonaan. Keväällä 1998 Neuvonen lopetti aktiiviuransa.


title: Jari Neuvonen

text: Maajoukkueessa Neuvonen pelasi yhdeksän A- ja 15 B-maaottelua. Poikien ikäluokassa hän puki Suomen edustusasun kahdeksan kertaa.


title: Jari Neuvonen

text: Neuvonen sai aivoinfarktin joulukuussa 2011.


title: Abba Dorotheos

text: Abba Dorotheos (505 – noin 565; engl. Dorotheus of Gaza, St. Dorotheus the Hermit of Kemet) oli kristitty munkki ja luostarin johtaja, igumeni.


title: Abba Dorotheos

text: Häneltä on suomennettu kristikunnassa laajalti tunnettuja opetuksia nimellä "Kaksitoista opetuspuhetta" (1979, WSOY, ISBN 951-0-09474-9).


title: Huckleberry Finnin seikkailut

text: Huckleberry Finnin seikkailut () on vuonna 1884 julkaistu Mark Twainin romaani. Sitä pidetään yleisesti yhtenä suurimmista yhdysvaltalaisista romaaneista. Se on myös yksi ensimmäisistä merkittävistä yhdysvaltalaisista romaaneista, missä tuotiin esille kuvatun alueen paikallisväriä eponyymin Huckleberry ”Huck” Finnin itsensä kertomana. Finn oli Tom Sawyerin, kolmen muun Mark Twainin kirjan sankarin, paras ystävä. Tyko Hagmanin suomennos ilmestyi 1904.


title: Huckleberry Finnin seikkailut

text: Huckleberry Finnin seikkailut julkaistiin 10. joulukuuta 1884 Kanadassa ja Englannissa, 18. helmikuuta 1885 Yhdysvalloissa.


title: Huckleberry Finnin seikkailut

text: Kirja on tunnettu viattomasta nuoresta päähenkilöstään, Mississippijoen seudun ja asukkaiden värikkäästä kuvauksesta sekä piintyneiden asenteiden, varsinkin rasismin satiirisesta kuvauksestaan. Finnin ja hänen ystävänsä, karanneen orja Jimin, Mississippijoen vartta polveileva lauttamatka saattaa olla yksi kestävimmistä pakenemisen ja vapauden kuvauksista yhdysvaltalaisessa kirjallisuudessa.


title: Huckleberry Finnin seikkailut

text: Kirja on ollut suosittu erityisesti nuorten keskuudessa, ja sitä on pidetty vähemmän kiistanalaisen Mark Twainin teoksen "Tom Sawyerin seikkailujen" jatko-osana.


title: Huckleberry Finnin seikkailut

text: Teoksesta on Yhdysvalloissa tullut vuonna 2011 uusi versio, jossa sanastoa on muokattu. Esimerkiksi sana "nigger" on muutettu sanaksi "slave" (orja). Muutokset, jotka on tehnyt Twain-tutkija, Auburnin yliopiston professori Alan Gribben, ovat herättäneet voimakkaita vastalauseita.


title: Huckleberry Finnin seikkailut

text: Kirjasta on tehty lukuisia televisio- ja elokuvasovituksia.


title: Huckleberry Finnin seikkailut

text: Teoksesta on tehty useita suomennoksia, joista 14 painokseen on yltänyt Yrjö Kivimiehen 1927 julkaistu suomennos. Kirjailija Jarkko Laine suomensi teoksen uudelleen 1970-luvun alussa.


title: Huckleberry Finn (yhtye)

text: Huckleberry Finn on suomalainen yhtye, joka teki yhden pitkäsoiton Selecta-levymerkille vuonna 1994.


title: Ari Haanpää

text: Ari Eerik Haanpää (s. 29. marraskuuta 1965 Nokia, Suomi) on suomalainen entinen jääkiekkoilija.


title: Ari Haanpää

text: Haanpää aloitti SM-liigauransa Ilveksessä kaudella 1983–1984. Nuorten maajoukkueessa pelaamiensa otteiden ansiosta Haanpää varattiin NHL:ään kesällä 1984. Varaajana oli New York Islanders. Haanpää ei ehtinyt vakiinnuttamaan kunnolla pelipaikkaansa Ilveksessä, kun lähti jo syksyllä 1985 Pohjois-Amerikkaan. Hän ehti kuitenkin voittamaan mestaruuden Ilveksessä keväällä 1985.


title: Ari Haanpää

text: NHL:ssä Haanpää yritti kolmen kauden ajan. kaudella 1986–1987 hän pelasi 41 ottelua Islandersissa, mutta seuraavalla kaudella hän pelasi vain yhden ottelun ylhäällä ja lopun kaudesta Springfield Indiansissa AHL:ssa. Haanpää päättikin tästä syystä palata Suomeen.


title: Ari Haanpää

text: Pohjois-Amerikasta Haanpää siirtyi hieman yllättäen Lukkoon kaudeksi 1988–1989. Hän pelasi koko kauden Esa Keskisen rinnalla ja teki 28 maalia. Kokonaisuudessa kausi oli Haanpään uran tehokkain SM-liigassa . Seuraavalla kaudella Haanpää loukkaantui kesken kauden, mutta ehti tehdä 24 pelissä 17 maalia .


title: Ari Haanpää

text: Kaudella 1990–1991 Haanpää pelasi JyP HT:ssä, jota edusti kolmen kauden ajan. Ensimmäisellä Jyväskylän kaudella hän sivusi maaliennätystään tehdessään 28 maalia. Keväällä 1992 JyP HT voitti hopeaa ja keväällä 1993 pronssia ja Haanpää valittiin hopeakauden jälkeen SM-liigan tähdistökentälliseen .